text:
Sosten na esnan ku ta sufri di demensia i nan famianan
Na Boneiru sifranan di hende ku demensia a subi teniendo kuenta ku hende ta bira mas bieu. Fundashon Alzheimer Boneiru 10 aña pasá a lanta ku e meta pa konsientisá, informá i duna sosten na kuidadónan di hende ku demensia. Ku nan lema “Bo no ta bo so, nos t’ei pa bo” a tuma nota di un gesto bunita di un siudadano den e luna spesial di demensia akí.
Konosido Nadya Tromp, rekonosiendo difikultatnan ku famia i pashènt ku demensia ta pasa aden, a hasi un promesa pa kana spesialmente pa su mama pero tambe pa tur ku ta sufri direktamente i indirektamente pa motibu di demensia. E promesa akí ku de fakto a bira un mishon pa Nadya a realisá den luna di demensia ku ta sèptèmber.
Ta asina ku Nadya ta forma parti di un grupo di kanadó i ora ku nan a bini ku e proposishon pa kana parti sùit ku luna yen, Nadya a mira su oportunidat pa kumpli ku su mishon. Dia 20 di sèptèmber, bispu di Dia di Alzheimer, na momento ku e grupo a bai pa kana, Nadya a pone nan na altura di su mishon. Apesar di su malesa Nadya a kana e ruta kompleto, ku ta 29 kilometer den 6 ora. “Ta manera un poder misterioso tabata pusha mi na momentonan ku mi tabata sinti ku mi no tabata por mas”, Nadya a konta. “Importante pa mi tabata ku mi a kumpli ku mi mishon i esei a duna mi enorme satisfakshon.’ Nadya a bisa.
Un grupo di 5 persona a kompañá, sosten’é i apoyá Nadya den su mishon. Danki na nan tambe ku Nadya a logra kumpli ku su mishon. E grupo a sali for di Bachelor’s Beach, kana e ruta sùit di Boneiru i finalisá na Bachelor’s Beach, unda nan a yega 11:30 di anochi. Asina Nadya i su grupo a sostené pashèntnan di demensia pero tambe nan famia i kuidadónan, pa nan sa ku nan no ta nan so. Un tremendo i bunita inisiativa di Nadya i su grupo, dunando asina atenshon na e teribel malesa di Alzheimer
Poster Fundashon Alzheimer Bonaire 2021
MET DANK VOOR ALLE MEDEWERKING VAN HET OPENBAAR LICHAAM BONAIRE
WITH THANKS FOR ALL THE COOPERATION FROM THE PUBLIC ENTITY BONAIRE
KU GRADISIMENTU PA TUR KOLABORASHON DI PARTI DI ENTITAT PÚBLIKO BONAIRE
Brochure Alzheimer Bonaire 2021
Aki por lesa e brochure ku informashon tokante demensia. Klek riba e siguiente link pa por lesa kontenido di e brochure.
Nederlandsetaal:
Hier kunt u de brochure lezen over dementie. Klik op de volgende link om deze te lezen.
Seremonia Kondekorashon Real 2021
Seremonia Kondekorashon Real 2021 , kondekorado komo Ridder,
sra Henna Winklaar vice-presidente di FAB, huntu ku presidente di FAB
Sr Evert L. Piar den presensia di Gezaghebber sr Edison Rijna
Nederlandse taal:
Ceremonie Koninklijke Onderscheidingen 2021, decorandus “Ridder,
mw Henna Wiinklaar vice-voorzitter FAB in het bijzijn van de voorzitter
van FAB dhr. Evert L. Piar in aanwezigheid van Gezaghebber dhr Edison Rijna
Final di e konferensia virtual 2020 "Alzheimer's Disease International (ADI)"
Aki nos por mira otro logro mas di Fundashon Alzheimer Bonaire, dor di a partisipa na e conferensia virtual "34th Virtual International Conference of Alzheimer's Disease International" pa tur e tres dianan.
Sertifikado di señor Evert Piar
Sertifikado di señora Henna Winklaar


c: text/html

text:
Pronóstiko di tempu pa Kòrsou i bisindario bálido te djaweps mainta 06:00 o.l., 19 di yanüari 2017.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l., 19 di yanüari 2017.
Kompilá: Djarason 18 di yanüari 2017, 05:00 o.l. (09:00 UTC)
Tempu: Por lo general parsialmente nublá ku algu di áwaseru lokal mas di durashon kòrtiku.
Temperatura máksimo lo alkansá 29°C. i temperatura mínimo 23̊C.
Solo ta sali 07:01 i ta baha 18:32 o.l.
Bientu: For di un direkshon entre di ost i nortost i moderá; forsa 3 te 4 (12 te 30 km/ora, 7 te 16 nudo). Prinsipalmente den áwaseru, de bes en kuando basta fuerte te posiblemente fuerte den ráfaga; forsa 5 te 6 (31 te 50 km/ora, 17 te 27 nudo).
Situashon general: Durante di próksimo 24 ora mas nubia lo sigui move pasa de bes en kuando riba nos region. Algun di e nubianan aki lo generá áwaseru riba vários parti di nos isla. Debí na e fluho di aire for di direkshon nortost ku tin e dianan aki riba nos region temperatura entre di espesialmente anochi i mainta tempran i tambe durante di áwaseru lo kontinuá di ta mas fresku ku normal.
Kondishon di laman: Por lo general moderá ku altura di olanan entre di 1 i 2 meter (3 te 7 pia).
Fenómeno spesial: Ningun.
Perspektiva te djabièrnè mainta: Por lo general parsialmente nublá ku lokalmente chèns pa algu di áwaseru. Gradualmente ménos bientu.
Meteorólogo: Capello/Rombley.
E próksimo boletin di tempu lo wòrdu publiká djárason 17:00 o.l. (21:00 UTC).

robotstxt: allowed

filter: keep


text: Oranjestad – Diahuebs merdia Minister President y Minister di Finansa a reuni cu Minister Knops y e Minister Presidentnandi Corsow y Sint Maarten den un reunion preparatorio pa e reunion diabierna di Conseho di Minister di Reino. Dentro di poco Conseho di Minister di Reino lo trata e peticion pa yudansadi cada Pais y lo mester tuma un decision. E ta bisto cu e yudansa no ta bay ta un regalo, ma e ta bay ta den forma di un fiansa cu cada Pais mester paga bek. Cuanto placa lo por hayapa fia lo depende di e capacidad di cada Pais pa por paga bek.


text:
DEN HAAG – Minister hulandes Ronald Plasterk di Asuntunan Interior i Relashonnan den Reino lo reakshoná pa mas lat dia promé di mei riba e fayonan serio den Kordinashon di Reino na Boneiru, Sint Eustatius i Saba.
Un análisis ta konkluí ku e kordinashon di gobièrnu hulandes na Hulanda Karibense no ta sirbi di niun manera.
Den un karta na Tweede Kamer Plasterk ta bisa ku loke a bin sali despues di un investigashon di e kordinashon ta konfirmá ‘su impreshon di e seriedat di e situashon’. E rapòrt di investigashon ta e promé parti di un evaluashon profundo di Kordinashon di Reino. Tweede Kamer a risibí e rapòrt ku tabata kla for di novèmber, despues ku a lèk e kontenido na medionan di komunikashon.
Konfiansa
E investigashon, ku Inspekshon Señalamentu di Guia (ISB) di Ministerio di Asuntunan Eksterior (BZK), ta mustra, mester hasi hopi pa mehorá e kordinashon riba e islanan. Ta trata di falta di un planifikashon integrá di mas aña pa e islanan BES, falta di konfiansa mutuo i koperashon, mal komunikashon, falta di direkshon i bon sintonia i falta di interkambio di idea i vishon.
For di desèmber, despues di presentashon di e rapòrt, Plasterk a nombra un komishon atministrativo ku mester investigá e Kordinashon di Reino den e areanan estatal i di gobièrnu. Plasterk ta spera e luna aki mes di haña proposishon al kaso tokante esfuerso i direkshon di BZK i e ròl di e departamentonan di Reino. Ademas e komishon mester hasi rekomendashon konkreto tokante e responsabilidatnan di e Representante di Reino i un mihó konekshon entre Kordinashon di Reino, Representante di Reino i e tres kuerponan públiko.
Stolte
E rapòrt di investigashon ta destruktivo pa Representante di Reino Wilbert Stolte. For di kuminsamentu di su karta Plasterk a enfatisá ku Stolte lo baha di su funshon riba promé di mei. Stolte no a ehekutá su funshon bon. No ta konfié ni na Hulanda ni na e tres islanan.
Un di e konklushonnan di e investigadónan ku motibu di e entrevistanan individual ta: “Su ròl di kordinadó no ta bai muchu mas leu ku dunamentu di informashon selektivo durante un deliberashon semanal di hefenan di departamento. Segun e partisipantenan di e deliberashon di hefenan di departamento no tin un agènda di maneho i e deliberashon kasi nunka no ta kontené diskushon tokante kontenido.” E relashon di Stolte ku e kuerponan públiko ‘generalmente no ta bon’, e investigadónan ta bisa.
ISB ta rekomendá pa nombra un Representante di Reino temporario te na e evaluashon grandi di maneho na 2015, ku por ‘trankilisá’ e funshon. E representante nobo mester tin un eksperiensha atministrativo amplio i bon komprenshon polítiko. Pero e mester ta independiente i no mester ta envolví den partido.
Outor: Belkis Osepa


text:
Bida
vida ta un característica ku ta distingui objetonan ku ta siñala prosesonan ku den kua nan ta sostene nan mes (Biologia) for di esunan ku no ta hasi esaki, pasobra e funkshonan ei a stop (morto), pasobra niunka nan no tabata mustra e sierto siñalnan ei ku ta kualifikanan komo inanima.
Den biologia, e siencia di organismonan bibante, bida ta e kondishon ku ta distingui organismonan aktivo foor di materia inorganiko. Organismonan bibante ta pasa dor di metabolismo, ta mantené homeostasis, ta posesa e kapasidat pa kresé, ta responde na stimulante, ta reprodusí anto, dor di selekshon natural, ta adapta den nan medio ambiente den generashonan sukesivo. Organismonan bibante mas kompleho por komunika na varios manera. Un arrango varea di organismonan bibante (formanan bibante) por wordu haña den e biosfera di Mundu, anto e propiedatnan komun na e organismonan aki- matanan, animalnan, schimmelnan protistnan, archaeanan anto Bacteria- ta un forma celular basá riba karbon anto awa ku ta forma un organisashon compleho anto informashon genetiko heritabel.
Den filosofia i religion, e konsepto di bida anto su naturalesa ta varia. Tur dos ta ofrese interpretashonan den kua ta wak kon bida ta relata na eksistensia anto konsensia, anto tur dos ta mishi ku varios konsnan relatá, manera stanso di bida, nifikashon, konsepto di un dios of diosnan, un alma of un bida despues di esun aktual.


text: Diadomingo anochi a drenta informe di un accidente basta fuerte y cu hende herida na e birada di Mabon, mesora a dirigi tanto polis como ambulans na e sitio. Na yegada di e patruya a bin compronde cu e chauffeur tabata bayendo nort cu un velocidad basta halto y cu pa un motibo desconosi a perde control baha caminda kibra un palo di luz bay otro banda y dal riba un auto staciona. E impacto tabata basta fuerte y e chauffeur a resulta herida. Ela haya sla na su pecho por mira esaki na e stuurwiel con esaki a keda tur dobla. E sla na e pecho como tambe un kap na cabez ta debi cu e no tabata tin faha di seguridad bisti. Na yegada di e ambulans nan a atende e chauffeur y a transporte cu urgencia pa hospital.


text:
Ayera den careda di 6’or un hoben di 15 aña a yega IMSAN na San Nicolas cu un tira den man. A atende cu ne djey transporta e hoben cu urgencia pa hospital. Team di recherche di San Nicolas tin un bon record den resolve casonan den un tempo record.
Ta locual a pasa ayera tambe, mesora e team a cuminsa traha y cuminsa investiga. Un rato despues cu a transporta e hoben pa hospital, e team di recherche di San Nicolas cera henter Caya Jose Geerman y Amsterdamstraat pa investiga un cu e otro du e caso di tiramento. E team forensico tambe tabata presente den Caya Jose Geerman relaciona cu e tiramento.
Nan tabata en buskeda di huls, pero no por confirma si a haya of no. Ta confirma si, cu a los tiro riba un Nissan March color blauw. Awe den oranan di mainta e team di recherche a confisca e March den Mabon Kavel. A confisca e March y awo tin e staciona na warda di polis na San Nicolas.


text:
KRALENDIJK – USIBO a tuma nota di publikashonnan di prensa pa loke ta supuesto mal trato ku trahadónan ku ta ser poné na disposishon lo ta enkontrando pa loke ta nan kondishonnan di trabou. Komo ku ta trata di un kompania kaminda un di e miembronan di USIBO tin representashon, esta AFBW, mesora a tuma kontakto ku e dirigentenan pa atendé e asuntu aki. Primeramente a organisá un enkuentro entre USIBO, AFBW ku su shòpstuwartnan i gerensia di BWM pa depues reuní ku departamentu di asuntunan sosial i di labor di gobièrnu Ulandes, SZW. Tur e dos reunionnan a bai den un hopi bon esfera kaminda primeramente den un forma habrí BWM a duna tur informashon di e relashon di trabou ku nan tin ku e kompania ku ta pone e trahadónan na disposishon. Ku departamentu di Asuntuna Sosial i di Labor tambe e enkuentro tabata uno posiivo i habrí i konhuntamente a analisá e problema di “uitzendbureau” na Boneiru. E tema aki lo ta riba e agènda di e reunion mensual di USIBO pa djamars 3 di novèmber i e siguiente paso lo ta un reunion ku Bestuurscollege ku den esaki ta demonstrá negligensha pa ku su responsabilidat.
Posishon di USIBO.
Despues di a analisá e kaso USIBO a bai hasi su huiswerk i a enkontrá e lei ku ta regla ponemento na disposishon di trahadónan, e asina yamá “uitzendbureau”. E lei yama
Wet op het ter beschikking stellen arbeidskrachten BES
Na promé lugá nos tin ku wak e definishon ku e lei aki ta duna, e ta bisa tradusí na papiamentu.
“Pa aplikashon di e lei aki ta komprondé bou di “ponementu na disposishon di trahadónan lo siguiente :ponementu di trahadó na disposishon kontra pago na un otro, pa realisá labor koriente den e kompania di e otro”. Pues e konvenio di trabou ta entre e uitzendbureau i e trahadó ku ta pone esaki na disposishon di un otro kompania kontra pago”.
Artíkulo 2, insiso 1 di e lei ta bisa ku ta prohibí pa pone labor na disposishon sin un pèrmit di Bestuurscollege. Aki USIBO ta konstatá e prome punto ku mester bai na korigí. Nos
investigashon ta indiká ku nunka Bestuurscollege a apliká e lei aki, pues ken ku ta kon ku ta ta inskribí nan mes den Kámara di komersio i ta traha komo “uitzendbureau”. Esaki por krea e situashon ku ta hasi kiku ku ta ku e trahadó,
Den artíkulo 3 e lei ta stipulá ku pa medio di un ordenanza di lei ta stipulá tur dokumento ku ta rekerí pa duna e pèrmit i den e mesun artikulo 3 ta stipulá ku si den dos luna Bestuurscollege no duna e pèrmit e petishon ta ser konsiderá ku ela keda nengá.
Asina e lei aki ta atendé un kantidat di otro asuntu ku ta nesesario pa no tin abuzo ni eksplotashon di e trahadó(nan) ku ta keda poní na disposishon. Un di e sektornan ku meresé hopi atenshon ta e merkado di imigrantenan ku según nos informashon ta ser hopi maluzá pa e sistema aki. Un di e puntonan ku sigur USIBO kier atendé ku urgensia ku gobièrnu di Boneiru(esun ku ta duna pèrmit) ta ku mester kondishoná e pèrmit di tal forma ku kondishonnan laboral ku ta eksistí den e kompania pa su trahadónan fast òf k uta kai bou di CAO mester konta igual pa esnan ku ta keda poné na disposishon. Na di dos lugá gobièrnu di Boneiru mester laga su direktorado di supervishon i mantenshon keda enkargá ku kòntròl di e pèrmitnan aki, mientras ku departamento di asuntunan sosial i di labor su departamento di inspekshon laboral mester ta enkargá ku e supervishon, mantenshon i kòntròl di nos leinan laboral BES. Ideal ta pa e dos entidatnan aki forma un taskforce i huntu supervisá e kòntròl aki. USIBO ta haña ku no por ni mester pèrmití ku ta abuzá di trahadó den ningún forma. Asina e lei aki ta brinda un kantidat di posibilidatnan pa protehá e trahadó pero dor ku Bestuurscollege no a karga su responsabilidat den esaki a krea situashon indeseabel riba e merkado laboral.
Un biaha mas ta keda demonstrá ku trahadó mester bira konsiente ku e mester organisá su mes den un sindikato pa asina tin e protekshon kontra di abuzo. Ta den e sindikato lo duné informashon pa loke ta su derechonan pa asina e ta fuerte pará riba boka di trabou. Su debernan semper ta ankrá den su akuerdo di trabou, pero ta masha poko biaha dunadó di trabou ta informá su trahadó riba su derechonan. I den esaki sindikato tin e ròl importante. Pesei ta importante pa trahadonan inskribi nan mes komo miembro di un sindikato. Riba nivel di empresanan privá(no gobierno) tin diferente sindikato na kua e trahadó komo grupo i hasta komo individual por inskribí i bira miembro. Nos mester kue e baka awor na su kachu sino nos merkado laboral ta para bira un free for all ku tur abuso i eksplotashon di e trahadó.
Palabra i akshon ta na e trahadó ku ainda no ta organisá. Nos por hiba e kabai te na e boka di e pos pero nos no por obligé di bebe awa. Ta e mester sinti e nesesidat aki.


text:
Cu su peluca, boca grandi, make up exagera y su huña falso, el a bira conoci den henter Reino Hulandes y mas leu ainda como e trahador ‘fresco’ di FC Kip. Un personahe cu a nace di su fantasia y un serie cu el a crea for di nada. Durante henter su bida el a logra bolter pobresa y necesidad den creatividad, asina creando un realidad rond di dje cu finalmente a bira e clave pa su exito. Esaki ta Jandino Asporaat (40), y esaki ta su storia…
Finalmente e ta bisa cu Dios a hunga un rol importante p’e den su bida. Henter dia e ta papia cu Dios y e ta gradicie pa tur locual e tin y el a yude haya. Rikesa no ta importante pe, e tin un bunita cas y auto, pero su rikesa di mas grandi ta cu e por biba, cu e por papia, cu e tin su yiunan, su famia y su amigonan pa comparti amor. Y pa tur e Jandinonan cu ta canando rond c’un soño di un dia bira grandi y famoso, e ta bisa siña landa. “Siña landa paso bo ta cay den un pos y sali pa cay den otro, pero si bo sa landa bo lo por yuda bo mes, y bo lo scapa…”


text:
KRALENDIJK – Representante di reino Gilbert Isabella ke promové uso di papiamentu mundialmente i kontribuí na uso korekto di ortografia di papiamentu. Pesei Rijksdienst Caribisch Nederland (RCN, Servisio di Reino di Hulanda Karibense, trad.) a sera un akuerdo ku Fundashon pa Planifikashon di Idioma (FPI) pa desaroyá un chekeo di ortografia nobo pa papiamentu.
Isabella a bisa esaki na kabamentu di un workshop pa miembronan di prensa riba Dia di Prensa. RCN ta hiba un maneho di tres idioma i ta komuniká na hulandes, ingles i papiamentu na Boneiru, Saba i Sint Eustatius.
Windows
Generalmente tin hopi nesesidat di un vershon nobo di e chekeo di ortografia pa papiamentu. No por usa e vershon bieu ku e vershonnan nobo di Windows. Isabella: “Ku e chekeo di ortografia aki lo ta fásil pa tur hende ku ta usa papiamentu pa trabou of estudio kontrolá e ortografia korekto.”
Asina e chekeo di ortografia nobo ta riba merkado e lo bende pa un suma chikitu. Segun Isabella e ganashi lo bai FPI, ku lo usa e plaka pa promové papiamentu mas aleu.
Outor Belkis Osepa


text:
NOS SELEKSHON LO ENFRENTÁ VIETNAM DURANTE E GRAN FINAL DI KING’S CUP 2019!
NOS SELEKSHON LO ENFRENTÁ VIETNAM DURANTE E GRAN FINAL DI KING’S CUP 2019!
Mañan, djasabra 8 di yüni, nos selekshon nashonal lo enfrentá Vietnam durante e Gran Final di King’s Cup 2019 den Chang Arena Stadium na Thailand.
Esaki despues ku nos selekshon a gana India ku skor di 3-1, djarason 5 di yüni último den nos promé enkuentro di e torneo aki.
Durante dianan tras di lomba nos selekshon ta tin diferente seshon di training pa sigui ke preparashonnan pa e partido di mañan p’asina duna un bon bataya i sigui saka kara di nos dushi isla. E hungadó Charlison Benschop tambe a yega Thailand, djòin nos selekshon i kuminsá train mes ora pa e tambe duna tur ku tin mañan durante e gran final di King’s Cup 2019.
Skema di e partidonan final di King’s Cup 2019
Partido pa terser puesto:
Partido Final:
*Tene kuenta ku tur orario ariba menshoná ta ora di Kòrsou
Nos selekshon ta sigui konta ku bo, komo e di 12 hungadó, pa sigui apoyá i sostené nan!
Keda pendiente pa mas informashon…


text:
“Pero di bo nos mester di tres cos”
Prome Minister Evelyn Wever-Croes, Minister Dangui Oduber y Sra Ronella Tijn a Sjoe-Croes, CEO ATA durante e conferencia di prensa di Gobierno di Aruba diaranson anochi a enfoca riba e preparacionnan cu a y ta tumando luga pa e siguiente fase cu nos ta bay drenta aden, esta apertura di fronteranan. Prome Minister a enfatisa cu den e normal nobo, Gobierno di Aruba ta haci tur esfuerso pa nos comunidad ta sigur y ta pidi tres cos di cada un di nos.
“Nos tawata prepara caba ora e crisis a dal nos dia 13 di Maart y nos tawata tin un strategia di test agresivo y tawata tin tur cos in place pa asina nos a evita cu e virus a sigui plama. Aworaki nos ta miho prepara pa e siguiente parti cu ta bin nos dilanti. Practicamente casi tur sector di nos economia ta habri, tur hende tin e movecion liber riba nos pais, nos tin mas di un luna cu nos ta COVID free pues nos ta prepara pe siguiente fase cu ta habri nos frontera.
Manera Minister Dangui a bisa, nos a tuma na cuenta tur e recomendacionnan cu nos a haña di instancianan y nos ta cla pa bay na normalidad bek. Mi ta ripiti nos no ta bay nunca mas na e normalidad bek sino na e normalidad nobo. Den e normalidad nobo nos ta haciendo tur di nos parti pa abo ta sigur pero di bo nos mester di tres cos.
E prome ta pa bo atene bo mes na e regla di distanciamento, no yega cerca di hende, ni brasa, sunchi of duna man. Tene distancia pasobra bo no sa si e por tin e virus y si bo ta cerca lo bo por haña hopi facil e infeccion of virus.
E di dos ta pa bo mantene e reglanan di hygiena. Laba man frecuentemente of uza handsanitizer. E metodo aki a prueba di ta sumamente efectivo pasobra ultimo lunanan mayoria di nos masha poco a bira malo.
E di tres ta si bo tin un sintoma porfabor yama bo dokter di cas pa bo haci un cita pa haci e test. Asina nos por detecta na tempo si bo tin e virus pa asina por isola e virus y evita cu e ta plama.
Esaki ta e tres cosnan cu nos ta pidi dibo pa drenta e siguiente fase cu ta bay habri otro siman”, Prome Minister a termina ta bisa.


text:
Lista temporal pa votadó pa empresa CHIKI i tambe empresa GRANDI
A base di e Desishon Elektoral pa Kámaranan di Komèrsio BES tur aña tin elekshon pa un òf mas posishon den direktiva di Kámara di Komèrsio Boneiru. Tur hende ku ta inskribí den registro komersial di Boneiru ku un empresa aktivo por vota komo persona ku derecho di voto.
Pa medio di e aviso aki Kámara di Komèrsio ta partisipá ku ta publiká e lista di votadó pa aña 2021 riba e wèpsait www.bonairechamber.com i korant. Pa motibu di privasidat no ta publiká e vershon digital di e lista den su totalidat mas, pero solamente nòmber i fam di e persona ku derecho di voto. E vershon kompletu i ámplio ta disponibel pa tur hende mira na bali di Kámara di Komèrsio na Kaya Amsterdam 23 na Boneiru.
Te ku 15 di ougùstùs 2021 kada persona ku ta aparesé den registro komersial na Kámara di Komèrsio por pidi korekshon di e lista a base di e echo ku e mes òf un otro persona den un forma ku ta kontra lei ta aparesé, no ta aparesé òf no ta aparesé adekuadamente riba e lista aki. Despues di 15 di ougùstùs no ta posibel mas pa hasi petishon pa kambio manera deskribí aki riba.
Si bo ke risibí mas informashon bo por tuma kontakto ku Kámara di Komèrsio pa medio di imeil: handelsregister@kvkbonaire.com òf telefónikamente na number di telefon: 717-5595.
Lista temporal pa votadó pa empresa CHIKI i tambe empresa GRANDI, tur ku ta inskribí den registro di Kamara di Komèrsio i ku ta kumpli ku e rekesitonsan di derecho di voto konforme artikulo art. 3 van de Wet op de Kamers van Koophandel en Nijverheid BES, balido pa aña 2021 pa Kamara di Komèrsio Boneiu.


text:
WILLEMSTAD – “Un sangramentu serebral, un tumor òf kisas nèt nèt nada. Asina dòkter di.” Timo Vermeij tabatin doló di kabes lunanan largu i tin bia e tabata mira dòbel: Un skèn di MRI mester a saka ‘fo ta kiko falt’e, pero e tempu di warda tabata sigur tres luna. “Pa bo pensa tres luna largu ku porta bo ta bai muri ta masha teribel.”
Un aparato di MRI por duna kontesta tokante hopi malesa manera tumor, osteoporósis òf un sangramentu serebral. Ya añanan largu tin un tempu di warda pa e skèn di MRI na Hòspital Sint Elisabeth (Sehos). E aparato ta bieu (2003) i hopi bia no por us’é pasobra e ta den mantenshon. Si ta kos di purá ta manda e pashènt afó.
Gastunan haltu di manda pashènt afó
E presidente di e Asosiashon di Specialistanan Médiko Alex Saleh ta bisa ku masha tempu mester a remplasá e MRI-scan. E ta bisa ku ta krusial pa e funshonamentu sano di hòspital pa invertí den aparato. “E direktiva mester analisá ta kiko ta stanka i ki aparato ta kousa problema. Pasobra no ta invertí den aparatura, pero tampoko den personal, muchu pashènt mester mester bai afó.
E gastunan di mandamentu afó na 2016 tabata 41.3 mion florin. Na e hòspital nobo ku ta konstruí banda di e hòspital bieu, mester bini un aparato MRI nobo. E hòspital nobo lo funshoná te na 2019.
Saleh mes ta internista i e tambe ta ripará e konsekuenshanan di e falta di aparato nobo. “Tuma por ehèmpel e aparato ku mi ta hasi endoskopia kuné: e ta nobo nobo ma nos no tin un manera pa desinfektá e aparato. Ke men e aparato ta inutil.
Para operashon
Na mart Sehos mester a stòp un temporada ku operashonnan no urgente: no tabatin material pa hasi tur operashon. “E ora ei ta haña un solushon pa e momento, pero nunka nos no sa kon largu. E problema mes ta keda.”
Segun Saleh e debenan serka e provedornan di material ta sigui subi i ta sobra tiki hende ku ke hasi negoshi ku Kòrsou. “E reputashon ta bira mas i mas malu, espesialmente na Estádos Unídos, i asina mester sigui buska provedor nobo, hopi bia mas karu.”
E direktor general nobo Anthon Casperson i e Konseho di maneho nobo na yüni a divulgá nan ‘vishon i strategia pa reorganisashon’. Casprson a pidi pa tene ‘pasenshi’ si ta trata di e falta króniko di material.
Fondonan èkstra
Direktiva no ker a reakshoná riba e situashon aktual di e falta di material. Sí e direktor di Sehos Franke Scheper a indiká anteriormente ku nan ta traha pa drecha e sifranan anual . “I esakinan por mustra kon pèrtá e situashon finansiero ta”ku nos mester di fondo èkstra”.


text:
E permiso revoca.
Permiso pa sigui cu un negoshi den caso cu Minister di Husticia - DWJZ a revoca e permiso
Descripcion
Den caso cu revoca bo permiso, e ora ey por pidi un permiso manera menciona den articulo 36 di e ley di Permiso (Vergunningsverordening AB2002 no. GT 1). Ta duna e permiso aki den caso di revocacion di un permiso, pa un compania por sigui funciona, pa un cierto periodo p’asina e por pone tur asunto na ordo.
Unda pa pidi'e? / Mas informacion na
Departamento di Legislacion y Asunto Huridico (DWJZ) - Seccion Asunto Huridico y Permiso.
Kico mi tin di hiba cu mi?
Cuanto e ta costa?
Awg. 250,-
Cuanto tempo ta dura pa hay'e?
Ta varia te cu un maximo di diesdos (12) siman.


text: Diahuebs anochi a drenta informe di explosion di gas na un cas na Bona Vista, mesora a dirigi tanto polis, ambulans como bombero na e sitio. Na yegada di polis ya bomberonan tabata na e sitio y a bin compronde cu aki ta trata di un explosion ora cu un habitante a bay cende e stoof esaki a explota heridando e victima na su pia y un otro habitante a haya hopi dolor di cabez ademas varios glas di porta y bentana a ser destrui. Polis a tene tur hende na un distancia por si acaso otro explosion surgi ya cu ainda tin holor fuerte di gas na e sitio. Bomberonan a retira e cilindernan di gas pa un sitio mas aleha na e parti patras di e cas. Na yegada di e ambulans nan a atende e victimanan y a transporta nan pa hospital.


text:
MINNESOTA, Estados Unidos, E dama Monalisa Perez ta los un tiro fatal riba su pareha Pedro Ruiz, esaki a sosode na Halstad, Minnesota Dialuna ultimo. Pedro Ruiz tabata wantando un buki dilanti su pecho y a pidi Monalisa Perez pa tira riba e buki. E intencion di e stunt aki tabata pa grab’e y pon’e riba nan youtube account cu speransa pe video bay viral.
Pedro lo a pensa door cu e buki ta hopi diki elo a wanta un tiro di un arma di candela.Na prome instante Monalisa no kier a participa den e stunt sumamente peligroso aki, pero Pedro a keda te cu ela convence su pareha pa nan bay hasi e stunt aki, ela mustr’e cu un otro buki cu ela tira caba riba dje y e buki a wanta e bala. Pedro y Monalisa tabata convenci cu nada lo por bay fout. Pedro a pone dos camara graba cu e speransa cu e grabacion di e stunt aki, cual ta un stunt sumamente peligroso sigur lo bay viral manera Pedro ta desea.
E dama a para na un distancia cortico y a tire cu un pistol di 50 caliber,e buki no a resisti e bala. Paramedico nan a declara cu Pedro a muri di un solo tiro na pecho. E arma cu a wordo usa ta un Gold Desert Eagle di caliber 50, cual ta un arma hopi poderoso.
E dama ta wordo acusa di homicidio di segundo grado y lo por wordo condena na un castigo di prison di 10 aña y alaves lo haya un boet di 20 mil dollar.
E dama mester a paga un fiansa di 7 mil dollar y na e momentonan aki e ta den libertad, pero ta prohibi pa e tin un arma di candela den su posesion, e mester pone su abogado na altura di unda cu e bay, tambe e mester cana cu un gps monitor. Dia 5 di juli e lo tin cu presenta dilanti corte.
E pareha tabata tin un yiu y e dama ta na estado di nan di dos yiu. E pareha tabata kier a haya fama por medio di traha videonan di stunt pone riba youtube cu e speransa cu nan lo bay viral rond y asina bira famoso. Desde 9 di mei ultimo pa te cu siman pasa nan a traha caba 18 video pone riba youtube pero no tabata haya hopi views y esaki a pone cu nan bay di e extremo aki cu a costa bida di Pedro Ruiz di 22 aña y alaves su pareha Monalisa di 19 aña actualmente ta colga un condena riba su cabes di 10 aña y un boet di 20 mil dollar.


text:
“Señor ta mi wardador, mi‘n tin falta di nada;
Den cunucu di yerba berde, E ta ponemi sosega.
E ta hibami na awanan tranquil, pa mi bolbe hanja forsa.”
Salmo 23:1,2,3.
Cu inmenso tristeza na nos curason nos ta anuncia fayecimento di nos Tata Stima, Welo stima, Bisawelo, suegro, omo I ruman:
Domingo Jose Werleman
Mihor conoci como: Jose, Joe I Papa Grandi
Ex. Empleado di Lago
*15-09-1935 – †25-09-2021
Na nomber di su:
Yuinan:
Angeline(fa) I Sergio Kock- Werleman
John Werleman I Lorena
Nieta/o nan stima:
Gwendeline I Eldrick
Jonathan
Ly-ann
Derick
John Derry
Gerald y Monalisa
Manera Nieto nan:
Thomas Maduro I famia
John Croeze y famia
Nacho Bareño y famia
Jo-ann Ras
Bisa nieto: Liam
Rumanan:
†Beto Werleman i famia
Mich Stamper
Catharina Albertoz- Werleman
Nel, Vivian I Patricia Albertoz I famia
Swa nan:
Siet Geerman I famia
Vi Geerman y famia
Y su bon bisiña nan
Demas Famia: Werleman, Geerman, Boekhoudt, Kock-Stamper Padilla, Guardiola, Albertuz, Wernet I demas famia.
Ta invita demas famia, bisiña, amigo- y conocirnan, pa e acto di entiero cual lo tuma lugar dia 30 September 2021 2or’ pa 4’or di atardi na Adpatres Funeral Home & Crematorium na San Nicolaas. Despues saliendo pa Santana Central na Sabana Basora.
Nos disculpa si den nos momento di tristeza nos por a lubida un of otro famia
Pa motibo di e situacion di Covid-19, ta pidi pa mantene estrictamente na e regla nan di DVG, usando tapaboca y practicando distancia social.
Staff y personal di Ad Patres funeral home & Crematorium ta extende nos mas sentido pesame na famia di e fayecida


text:
ORANJESTAD – Diaranson mainta Minister di Cultura tabata presente na Steenweg 19 pa entrega di e finalisacion di e casco di e ex-edificio di Botica Aruba. Directora di Stichting Monumenten Fonds Aruba (SMFA) Sra. Anne Witsenburg a hiba palabra y a splica riba e proyecto di restauracion aki. E restauracion den e caso particular aki tabata solamente di e parti exterior. E motibo pa esaki ta cu ainda no tin un huurdo pa e edificio. Una bes logra yega na un acuerdo di huur a largo plaso SMFA lo sigui cu e siguiente fase di e proyecto cual lo ta e renobacion di e parti paden di e edificio segun e necesidadnan di e huurdo
E edificio na Steenweg 19 ta un monumento proteha cu a wordo construi na aña 1925 pa Addison Winfield Croes. Na aña 1935 hunto cu Gustave Nouel a cuminsa cu Botica Aruba den e edificio y esaki a keda fungi como botica te na aña 1985. Despues Palais Hindu a cumpra e edificio y na aña 1993 ‘El Mercado’ a habri su portanan. Despues di algun aña cu e edificio a keda bashi y tabata core e peliger di por wordo bendi y basha abou, SMFA a tuma e decision na 2015 pa cumpra e edificio cu e meta pa preserva esaki pa futuro generacionnan.
Despues cu e edificio a conoce varios cambio durante añanan, cu e restauracion aki SMFA a hiba e exterior di e edificio bek na su forma original. Cu e adaptacionnan aki e edificio a haya entre otro su balcon bek, decoracionnan y popchinan a bin bek pero tambe e decoracion di palo conoci manera ‘Gingerbread’.
Minister di Cultura Xiomara Maduro den su presentacion a trece dilanti cu cada biaha cu nos restaura un monumento na pais Aruba, nos como pais, como pueblo ta haya e oportunidad di por haya sa su historia. Un monumento cada bez cu e wordo restaura den su gloria e ta conta nos su historia.
E mandatario encarga cu cultura a gradici Stichting Monumenten Fonds Aruba pa e trabao y insistencia pa cu edificio aki na Steenweg 19 wordo restaura den su gloria. E parti exterior a wordo restaura, e casco ta drecha y awo ta enespera pa esun ta inspira pa huur e edificio aki y desaroye, un edificio monumental cu su seyo proteha cu un historia special.
Cada bez cu restuara un edificio monumental esaki ta motiva nos y esnan den priva tambe pa restaura mas edificionan monumental. Cu e proyecto aki, un otro monumento ta wordo scapa di wordo deteriora. Tin hopi mas edificio cu nos por yuda restaura, pero e fondonan no ta facil pa yega na dje y den esaki SMFA a bin ta haci un trabao pa 25 aña pa percura pa nos monumentonan por conta nan storia. Na final Minister Xiomara Maduro a gradici Stichting Monumenten Fonds Aruba, nos architectonan y tur esnan encarga cu e trabao di construccion y ta spera cu proximamente nos por haya conoce un huurdo pa e edificio aki.


text:
KURSO
Ora muchanan bira teenager, nan ta kuminsá haña mas oportunidat pa tuma nan mes desishonnan. Pa falta di bon guia den e fase aki, nan por perde konekshon ku komportashon i pensamentu ku por yuda nan krea un bon futuro.
Tuma desishon riba su mes kaba ta bini hopi bia ku stres. Apesar di esei e sistema ku nos tempu moderno ta hinká den otro ta pone mas i mas preshon pa muchanan skohe for di hopi posibilidat, lihé i kuminsando or di un edat hopi hoben.
Esaki ta pone ku nan ta skohe basá riba loke nan mira otro hasi o basá riba informashon via di media.
E informashonnan (di media) aki mayoria bia no ta ankrá den e pensamentu di benefisio pa un persona o komunidat pero den benefisio ekonómiko o personal pa esun ku ta trese e informashon.
Un mucha, na un edat hoben ta siñado kon pa e bira un adulto ku por skohe sabí. Ta nifika ku mayoria bia e hoben no ta kla pa komprende kon e ta keda manehá pa loke ta pasa pofó di dje, pasobra e no tin sufisiente eksperensia di bida.
Algun ehèmpel di aktividatnan ku por bini ku preshon:
-
preshon pa nan por pas den grupo di muchanan di nan edat.
-
preshon di ke presta nan skol o den aktividatnan manera deporte etc.
-
preshon pa skohe un direkshon di estudio
-
preshon pa krea tempu pa por hiba un bida saludabel.
-
preshon pa trata ku kambionan hormonal, emoshonal i fisiko ku ta tuma luga den nan mes
-
preshon pa trata ku tur kambio ku ta tuma luga hopi lihé den mundu
-
preshon den situashon familiar.
-
preshon pasobra banda di bai skol nan ta traha tambe pa gana sen
-
preshon pa motibu di un futuro insigur
Ku tantu preshon, situashon por bira difisil pa e hoben.
Den e workshopnan aki nos ta duna e hoben:
-
un base / roadmap ku ta yudé skohe pa klaridat di pensamentu i sintimentu, krea amistat sano i skohe pa loke ku ta benefisiá su bida.
-
nan ta risibí hopi ehersisio i metodonan pa yuda nan 'shift' nan pensamentu i nan enfoke den un direkshon positivo.
-
e ta siña komuniká su pensamentu i sintimentu sin ku e mester di tin berguensa
-
e ta siña di ta mas kritiko
-
huntu nan ta siña kon krea un abmiente den kua nan tur por sinti nan mes safe.
-
nan ta siña kon mantené un ambiente sano pa tur ku ta presente
-
nan ta siña kon traha espasio pa por komuniká, tambe tokante temanan ku ta difisil
-
nan ta siña kon i dikon ta bon pa respetá otro su opinion i tambe otro su presensia den e grupo
-
nan ta rekonosé otro su kalidat, tambe kon ekpresá nan apresio ora e otro kompartí di su kalidat o punto di bista
-
nan ta siña e forsa ku ta base di un komunidat o grupo sano
-
nan ta tuma un posishon mas kreativo enbes di ta reakshoná riba tur kos
-
nan ta siña kon i pa kiko ta bon pa respetá nan mes
-
nan ta siña dikon ta bon partisipá den kambio positivo
.


text:
Fraccion di MEP kier pasa un ley pero no kier screen nan mesun Ministernan
Lider di fraccion di AVP, sr Marlon Sneek a enfatisa cu ningun momento, fraccion di AVP lo forma parti di weganan politico sin sentido of lo participa na maniobranan cu realmente no tin sentido.
Swegun sr Sneek ta for di siman pasa a manda un carta pa Presidente di Parlamento Ady Thijssen, pa duna e unico fraccion den oposicion, tempo suficiente pa por haci pregunta riba e ley di screening di Minister cu a wordo presenta pa aprobacion den parlamento.
“Sinembargo manera a bira un custumber caba cu tanto gobierno como Presidente di Parlamento, e peticion aki no a wordo honra y awor kier pretende cu AVP ta hunga wega politico y a pidi oportunidad pa trece reaccion riba e ley di screening prome cu yega na tratamento di e ley di integridad.
Tin diferente punto cu pa AVP ta importante cu mester tin den e ley pero nos a tuma nota cu no a worry cu esaki y ningun hende a worry loke AVP kier participa y duna su aporte den su totalidad loke a pone cu fraccion di AVP pesey a entrega un amienda.
Cu e amienda aki AVP kier haci cambio den ley pa haci'e un ley di berdad, un ley cu ta bay hisa e calidad y e nivel cu nan kier pretende di hisa.
Den e amienda ey AVP mustra c’un persona no por bay duna trabao na su tata, pa por traha directamente cu’ne siendo Minister.
Aki ta mira por ehempel, un di e cartanan cu e Prome Minister di e pais aki, mes a firma caminda el a bisa cu oficina di su tata ta represent'e den asuntonan cu ta regarda gobierno y e pais y cu ta cay bou di su responsabilidad.
Pero manera semper nan a bay contra di e amienda pasobra e fraccionnan cu ta sostene gobierno kier defende papa y esey ta e berdad cu tin.
Esaki ta e mesun hendenan cu ta pretende di ta transparente pero e gabinete cu ta sinta aki, lo ta bon pa ban cuminsa na midi nan.
Esaki ta e hendenan cu ta papia di integridad cu boca yen pero si bo ta serio bo ta tuma e amienda di AVP y nos lo a para 100% banda di nan.
Fraccion di AVP a bin pa vota, cu su amienda pero a bisa dor di e fraccion di MEP cu no ta tuma e amienda pero si kier piki algun cos bent'e den un nota di cambio pa bisa cu a tene cuenta cu e amienda pero esaki di berdad no ta e realidad.
Nan kier hunga e rol cu nan ta transparente pero e no ta funciona asina ey y p’esey tabatin un amienda pa por drecha e ley cu tin awe riba mesa.
Awor ta pretende cu tin un ley cu ta bay garantisa transparencia, siendo cu na e pais aki, hendenan a screen via un Landsbesluit.
Unico cambio cu mester a tuma luga, cu e ta bira di un Landsbesluit pa un Landsverordening pero no mester pretende cu no tin nada y tambe pretende cu nan ta bay salba mundo.
Tanten cu no pone den e ley loke cu AVP ta haya ta importante pa ta den dje, no por conta cu AVP su sosten y pa tal motibo fraccion di AVP a vota contra di e le y nos a presenta un amienda, pasobra nos kier garantisa pueblo cu di berdad lo bay tin transparencia, cu no ta bay tende manera cu por a tende den sala di Parlamento caminda cu den bijbel mes ta bisa, bo mester honra bo mama y bo tata.
P’esey papa tin cu haya tur e trabaonan y esey ta inaceptabel ya cu tur hende mester tin e mesun derecho di por participa y haya e oportunidad pa duna gobierno servicio.
No por ta asina cu pasobra cu ta ruman di Minister, p’esey e ruman ta haya trabao den e oficina di Minister caminda tin biaha ni cu e diploma cu e mester tin, pero si c’un salario barbaro.
E cosnan ey fraccion di MEP no kier para p’ y e ora AVP no por para cu nan pa sostene e ley aki manea cu el a wordo preenta,” lider di fraccion di AVP a declara.


text:
13-2018 – KvK ta tene re cu Minister di Asuntonan Social y Labor
Oranjestad – Recientemente Directiva di Camara di Comercio y Industria di Aruba (KvK) a reuni cu Minister di Asuntonan Social y Labor, sr. Glenbert F. Croes. A gradici e Minister pa brinda e oportunidad pa hunto discuti riba topico cu ta hopi importante pa comercio y Aruba en general.
A toca e tema di “uitzendbureau” na Aruba caminda cu KvK a indica cu ta mira e necesidad di existencia pa negoshinanan cu ta contribui na yena cuponan di trabou. Minister a remarca cu e empleado trahando via un “uitzendbureau” por wordo perhudica door cu e no ta haya oportunidad husto pa por crece den un compania y asina forma su carera. Minister a pidi conseho juridico y Directie Arbeid en Onderzoek (DAO) encuanto e companianan cu ta manda hende como “uitzendkracht” y asina yega na un formula cu por haci cambionan necesario pa suministra un maneho di “uitzendbureau” husto. Pa cu esaki tambe DAO ta ehecutando un encuesta y di e forma aki colecta informacion di tur posibel escenario y a base di e informacion compila formula un conseho y cu e Minister por tuma un decision.
E ta importante cu e mercado di “uitzendbureau” wordo regula adecuadamente y asina trahadonan cu demostra nan capacidad por wordo brinda na un trabou fiho. KvK a indica cu e flexibilidad tin cu keda mirando cu pa un negoshi chikito un trahado temporario tin biaha ta mas beneficioso. E leynan laboral tin cu wordo revisa y suavisa mirando cu actualmente nan ta hopi estricto y ta costa e dunado di trabou hopi tempo y placa.
Por medio di rapport cu IMF a publica nan a indica cu Aruba ta atrasa pa loke ta trata e leynan laboral y door cu e leynan existente ta estricto e ta trece cune cu un persona emplea via un “uitzendbureau” no por haya un prestamo asina facil na un banco. E limitacion aki tin su efecto riba henter e economia pa motibo cu banconan no ta bay tuma e risico aki.
Den e mercado di “uitzendbureau” tambe tin indicacion di negoshinan clandestino. Tin diferente factornan tras esaki por ehempel si un trahado stranhero cu no por haya su permisonan pa por cuminsa traha. Di otro banda por abusa tambe di un trahado asina mirando cu e no tin mesun derecho cu un trahado cu no mester permiso. Mester mas claridad kico ta e rekisitonan y regla pa companianan cu kier opera como “uitzendbureau“. Tambe stipula e criterianan a base cua ta tuma un trahado fiho. A propone pa KvK forma parti di e werkgroep di DPL y DAO y asina hunto por yega na un solucion concreto.
Minister a indica cu e ta trahando riba un structura nobo pa DPL. Den e cuadro aki a indica cu DPL su metanan lo cambia pa duna mas preferencia na profesionalnan local. E parti di otorga permiso mester wordo simplifica. DPL mester fungi similar na un “uitzendbureau” y trece resultado rapido. Pa proyectonan special lo por otorga permisonan mas lihe a base di un plan di labor. A informa cu e proceso di Dimas tambe lo wordo digitalisa pa asina por ofrece un servicio mas eficiente.
Pa inversionista tambe e proceso mester wordo simplifica y bira mas atractivo. Minister a indica cu mester crea incentivanan cu ta yuda crea oportunidadnan pa inversionistanan cu lo hinca sumanan significante den proyectonan grandi pa Aruba.
Minister a informa cu recientemente e la haci diferente bishita na instancianan cu ta traha cu hendenan special y a keda impresiona cu e productonan cu nan ta traha na e centronan aki y ta haci un apelacion na comercio pa cumpra e productonan aki y asina ta contribui na e instancianan aki y yuda e economia di Aruba tambe. Lo cuminsa cu un programa caminda lo crea un partnership cu hotelnan pa laga hobennan forma parti di standard di e hotelnan y di e forma aki tambe yega na un trabou.
A indica cu tin un discrepancia den cierto ofishinan pa cu e sector di construccion manera carpinte y metsla. Esaki ta un punto di atencion pa KvK y ta evaluando con por remedia e problema aki. No tin suficiente trahado pa e sectornan di construccion y hotelero. Ta importante pa studiantenan haci stage y asina haya e practica adecua cu lo por duna e hobennan e animo pa sigui un carera den e diferente sectornan laboral. KvK a indica cu sector priva ta semper dispuesto na duna aporte na scolnan pa cu stageplek pa studiante.
Tambe lo evalua e posibilidad pa mantene un “uitkering” talves pa un temporada cortico na mayornan soltero cu of sin trabou pa yudanan cubri algun gasto. Lo crea incentiva pa doñonan di trabou cu ta dispuesto pa pa cubri gastonan di p.e. un crèche of transporte escolar. Di e forma aki stimula e forsa laboral y haci e (re)integracion di por ehempel mamanan soltero den forsa laboral mas atractivo. KvK ta remarca si cu Gobierno mester bin cu solucionnan alternativo cu no ta afecta e sector priva den e sentido di ta esun cu tin cu carga tur e gasto y consecuencianan.Tambe KvK a brinda algun idea como solucion entre otro e maneho di e prima di AZV. Riba esaki Minister a indica di ta desea di bin cu un modelo di impuesto nobo. KvK ta dispuesto pa colabora cu Minister Presidente y duna e apoyo necesario pa simplifica e modelo existente na bienestar di Gobierno, comercio y e pueblo di Aruba.
Encuanto e salario minimo, KvK kier pidi consideracion di parti di Gobierno pa bin cu otro alternativanan pa drecha e calidad di bida sin cu e sector priva tin cu carga esaki. E Minister a informa cu e ta wardando riba conseho di SER pero ta contento cu KvK ta trece e punto aki dilanti mirando cu e intencion ta pa haya aporte di tur stakeholders (gobierno, dunado di trabou y sindicatonan entre otro). Aruba ta un di e paisnan cu salario minimo mas halto den e region Caribense. KvK a comparti algun sugerencia cu e Minister cu ta encera por ehempel adaptacion di e sistema di impuesto y e premie di AZV.
Minister a informa cu proximamente e lo biaha conhuntamente Minister di Economia y Minister di Justicia pa Hulanda y nan lo tin renan cu diferente persona pa asina por crea un plan pa e problema social na Aruba. KvK ta urgi Minister pa no laga e problematica social perde momentum pero pa sigui dilanti cu accionnan cu lo contribui na un solucion.
KvK ta contento con e re cu Minister a bay y lo traha riba tur e puntonan di accion cu a wordo treci dilanti.
Aruba, 28 di maart 2018
Camara di Comercio y Industria (KvK)


text:
Durante Censo2020 a conta un total di 108,166 persona cu ta representa un crecemento di 6,682 persona den comparacion cu Censo2010. Esaki ta nifica cu den e ultimo 10 aña, nos poblacion a sigui crece, aunke mas pocopoco cu den e decadanan anterior.
Durante e ultimo 10 aña, e poblacion a crece cu 6,6%. Esaki kiermen tambe cu e densidad di nos poblacion a sigui subi. Mientras cu durante Censo2010 tabata tin 564 persona pa cada kilometer cuadra, durante di Censo2020 a conta 601 persona pa cada kilometer cuadra.
Nos poblacion ta consisti di mas hende muhe cu hende homber. Hende muhe ta representa 52,8% di e poblacion y hende homber 47,2%.
E edad mediano di e poblacion ta 42 aña, esaki ta 4 aña mas compara cu Censo2010. Edad mediano di hende muhe ta 43 aña y di hende homber 40 aña.
Actualmente, e grupo mas grandi di nos poblacion ta consisti di persona adulto entre 18 y 64 aña di edad. Nan ta representa 62,8% di nos poblacion. Compara cu Censo2010 e grupo aki a conoce un aumento di 4,3%.
E di 2 grupo mas grandi ta mucha y hoben entre 0 y 17 aña di edad. Nan ta representa 21,2% di nos poblacion. Compara cu Censo2010 e grupo aki a conoce un caida di 10,9%.
E grupo mas chikito di nos poblacion ta consisti di adultonan mayor, esta personanan di 65 aña of mas. E grupo aki ta representa 16,0% di nos poblacion y compara cu Censo2010 a conoce un aumento substancial di 63,0%. Den otro palabra, e poblacion di Aruba ta consisti mas y mas di personanan di 65 aña of mas.
Pasobra Aruba a conta!
Pa mas informacion por bishita nos website www.census2020.aw of nos pagina di Facebook: Central Bureau of Statistics Aruba.


text:
KRALENDIJK — Awe tardi redakshon di Live 99 fm a bai tira un bista kon ta baiendo ku trabou nan na Kaya Commerce mirando ku e kaya aki mester a wordu entrega kaba for di ayera. Por bisa ku nos a kombersa ku un trahado di BWM i ela splika nos ku debi ku un problema chiki ku tabata tin na planta esaki a stanka e trabou untiki, pero nos por a tuma nota ku ta djis un pida kaya falta awor aki na parti nort di Kaya Commerce. Pues praktikamente e Kaya aki tambe a hanja un facelift. E trahado di BWM a bisa nos ku pa e siman aki mes e kaya aki por ta asina leu pa por wordu entrega kompletamente kla. Bario di Rincon por ta kontentu ku un kaya mas ku a wordu asfalta. Ban spera ku otro kaya nan tambe ta hanja nan atenshon mirando ku awaseru a pone hopi buraku habri bek ront Boneiru.
FUENTE: LIVE 99 FM


text:
Den oranan di mey anochi a drenta varios informe di un avion bulando hopi abao, e avion a pasa varios biaha riba pista djey lanta bek. Despues di varios biaha ta pasa abao riba pista a baha sin problema. Autoridad y seguridad di airport a bati alarma mesora na Polis. A pidi polis pa presenta cu urgencia na aeropuerto pasobra un avion a baha sin cu e tin un plan di vuelo pa Aruba. Na yegada di Polis nan a bay cu security di airport na e avion. A keda riba un distancia pa asina por a sigui di cerca e movecion di esnan den e avion. Finalmente a logra yega den contacto cu ambos persona den e avion. Tabata un Piloto y Co Piloto cu tabata den e avion Jet cu matricula N834MM. Seis unidad di Polis a presenta. A avisa mesora tambe e hefenan di Polis. Asina a cuminsa cu un investigacion. A mira cu tanto e piloto como e co piloto tabata tin nan uniform di piloto bisti. A listranan y pone ambos na boei riba vloer cerca di e parti dilanti di e avion. Djey Polis a drenta e avion pa asina mira si tin mas hende abordo. E avion ta parce cu a sali di Toluca pa Chetumal banda di 4or y 17 Dialuna atardi. Ta dos ciudad di Mexico. Awe den oranan di marduga diripente el a presenta na Aruba. E avion ta un Hawker di 1983 y basta luhoso paden. E motibo cu el a yega Aruba no ta conoci. Durante dia lo tende mas di e presencia di e avion cu a yega manera un pirata riba pista na Aruba. Dos dogcatcher a presenta y nan a hiba ambos piloto separa for di otro pa wardanan separa tambe. Durante dia lo bay listra e avion completo pa mira si e tin of por tabata tin algo ilegal abordo.
Richard Lacle


text:
Tradishon di Ka’i òrgel: herensia kultural bibu
Seri di Herensia Kultural
Segun kasi tur fuente, e raísnan di ka’i òrgel ta na Italia.* Migrantenan italiano a hiba e piano di kaya portátil akí Inglatera na fin di siglo 18 i prinsipio di siglo 19. Supuestamente un trahadó di piano emprendedor a siña konosé e instrumènt i el a diseñá un vershon di su mes. Kon ku bai bini, echo ta ku ta menshoná e ingles Joseph Hicks, kende den añanan 1805 te 1850 a produsí hopi di e piano-silinder akí, komo inventor di ka’i òrgel.
Kasper Janse di e museo di Pianola na Amsterdam, ta afirmá ku nunka no a dokumentá historia di piano-silinder. ‘Ekspertonan den empresanan chikitu tabata traha nan. Nunka empresa grandi. E promé òrgelnan, na hulandes yamá ‘draaiorgel’, ku nan ta toka riba kaya na Hulanda, tambe tabatin silinder, te na momentu ku a pone e muzik den buki ku tambe ta drei. Esei tabata na 1900,’ segun Janse.
Durante siglo 19 e òrgelnan ku ta drei pa toka tabata konosí tambe na Alemania, Spaña, Bèlgika, Gresia i Turkia. Na Brussel ta Mazzoleti tabata traha nan. Otro nòmbernan ligá na desaroyo di e instrumènt ta Guiseppa Chiappa, G. Fersani, i Capra, Rissone i Detoma.
Via migrantenan italiano e piano di kaya a bin resultá na Barquisimeto, Venezuela, tambe, kaminda e kurasoleño Horatio Sprock (1866-1949) a konos’é, pa despues e bin lanta su propio tayer na Kòrsou.
Na fin di siglo 19, prinsipio di siglo 20 tabata tende ka’i òrgel toka solamente na fiestanan distinguí den salanan di hende ku moda. Pronto despues a hiba e kashi di dushi zonido kunuku na garoshi komo karga presioso pa bai amenisá fiesta na kas di hende òf na e tantísimo pikniknan di e tempu ei. Despues el a bin okupá su funshon original esta di: instrumènt di kaya. Miéntras ku, salvo algun eksepshon kontá e piano di kaya o sea ka’i òrgel na Europa i Merka ya ta piesa di museo,
serka nos e tononan di ka’i òrgel te ainda no por falta na fiesta di boutiso, risibimentu, hasiment’i aña i aktividatnan kultural, manera den e ‘siman di kultura’.
Laterna
Un otro eksepshon notabel ta e ka’i òrgel griego i turko yamá laterna. Te resientemente e muzik akí na Gresia i Istanbul (Turkia) tabata instrumènt fast na fiestanan bailabel, festivalnan religioso i komo entretenimentu riba kaya. Meskos ku serka nos, tokadó di un instrumènt rítmiko, yamá ‘defi’ òf ‘def’ (tamburein) ta kompañá e laterna.
Maestronan lokal a logra enrikesé e melodianan riba silinder importá for di Italia ku melodianan produsí riba instrumèntnan manera syrto, kasabiko, òf kasap. Lamentablemente e tradishon ei a yega na su fin, na 1979 ora un di e gran maestronan di e laterna griego, Nikos Armaos nasí na Istanbul a fayesé na edat di 90 aña.
E inisiativanan ku a tuma na Kòrsou pa pasa konosementu di ka’i òrgel, restourá i renobá e silindernan eksistente ta garantisá ku na nos islanan e herensia kultural bibu akí tin futuro. Tabatin na dékada ochenta un kurso ku Edgar Palm a duna; na dékada nobenta Kas di Kultura a organisá na Landhuis Kenepa unu bou di guia di Serapio Pinedo i e aña akí bou di guia di e arubano Alfonso “Buchi” Boekhoudt. Tokante kontribushon di e kompositor akí pa piesa di ka’i òrgel i otronan ku ta enrikesé kultura di ka’i òrgel, nos lo publiká un di tres artíkulo.
Ta traha e silinder preferiblemente di mahòk, ta form’é ku ocho pida palu ku ta leim na otro. Ta traha riba e pida palunan ku beitel. Ta usa un draaibank pa hasi e silinder rondó. Midí di un silinder ta 55,5 cm. E korona mester kontené 64 djente, esaki ta determiná ku un tokadó mester drei e man 64 biaha pa e yega kaminda e komposishon ta kuminsá. Tin silinder dòbel i silinder ènkel, sea ku 64 òf ku 48 djente, pa motibu ku e silinder akí ta ripití final di un komposishon. Bailadónan ta gusta silinder di 64 djente, pasobra esakinan ta ripití un komposishon. Un silinder dòbel ta kontené 6000 òf 7000 klabu, miéntras un ènkel ta kontené 5000. E kantidat eksakto ta dependé di e manera ku un areglista ta floria un piesa. Kada silinder ta karga 8 piesa musikal i ta p’esei tokadónan ta hiba 2 òf 3 silinder fiesta. Tantu mas hundu un klabu ta klabá den e silinder, mas dushi e zonido ta.
* Edgar Palm ta menshoná Alemania komo pais di orígen.
Portrèt
Pa klaba silinder mester di klabu largu fini sin kabes. Tin biaha ta difísil haña nan, manera awor akí. Pa solushoná tal problema di skarsedat, Serapio Pinedo asistí pa su tokadó di wiri Lorenzo ‘Tou’ Sambo, ta saka e klabunan di un silinder bieu i klaba nan règt den silinder nobo. Pasobra dia 28 di novèmber 2004, su di 40 ka’i òrgel mester ta kla.
Fuentenan
Arthur W.J.G. Ord-Hume, Pianola, the history of a self playing piano. London, 1984.
Serapio Pinedo, Inchi Witteveen, Manual Ka’i orgel, Pilar di Memoria Musikal di Kórsou, Publikashon 20 aña Grupo Trinchera 1995
Edgar Palm , Handleiding bij de studie van onze kaha di orgel, PROMUZA, 1992
Jos Gansemans, Volksmuziekinstrumenten getuigen en resultaat van een interetnische samenleving, 1989
Danki na: Kasper Janse, Pianola Museum, Amsterdam, Nico Beker, Ivo Martina i Serapio Pinedo.
Teksto i potrèt di Ieteke Witteveen.


text:
Mr. Alma Louise De Bode – Olton den seri Sombra di Koló
Lekturanan
Pa por kombatí deskriminashon rasial efektivamente ta esensial pa nos konosé nos leinan. Kiko nos por hasi ora tin deskriminashon? Kua instrumento ta na nos alkanse? Kiko e gobièrnu di Kòrsou por hasi pa kombatí deskriminashon?
Durante e charla mr. De Bode-Olton lo para ketu na kuadronan hurídiko ku ta vigente na Kòrsou pa kombatí i/òf prevení deskriminashon rasial. Lo e elaborá tambe riba algun tratado relevante tokante derechonan humano ku a originá sea na Nashonnan Uní òf na Konseho di Europa i ku ta ofresé garantianan internashonal pa siudadanonan. Finalmente lo e enfoká tambe riba provishonnan hurídiko den kua e prinsipio di no-deskriminashon ta ankrá i ku tur hende por invoká pa nan derechonan.
Sra mr. Alma Louise de Bode-Olton a studia Lei antiano na Universidat di Antia Hulandes. Durante su karera serka gobièrnu el a speshalisá riba tereno di derecho di tratado. E a sigui diferente estudio postdoktoral, entre otro na UNA, na Haagse Academie voor het Internationaal Recht na Den Haag i na Instituto di Derechonan Humano na Ginebra i Straatsburg.
Banda di su funshon di gerensia na Directie Buitenlandse Betrekkingen el a representá gobièrnu sentral diferente bia den kuadro di derechonan humano durante tratamentu di e diferente rapòrtnan di pais durante konferenshanan mundial di Nashonnan Uní. El a konkluí su karera na Directie Buitenlandse Betrekkingen komo diplomátiko na Havana (Cuba) i Port of Spain (Trinidad). Aktualmente e ta e promé pastor femenino di e Iglesia Anglikano na Kòrsou.
E charla lo ta na Hulandes. Pregunta i diskushon lo ta na papiamentu i hulandes.
Dia: djasabra 17 di yanüari 2015
Ora 7.00- 9.00 P.M.
Porta ta habri 18.00 pa tur hende por disfrutá di Eksposishon Sombra di Koló, kaminda diferente artista plástiko yu’i Kòrsou ta duna nan vishon riba rasa i rasismo.
Sitio NAAM ,Johan van Walbeeckplein 13
Entrada: naf 5,-
E charlanan ta sigui hinter luna di yanüari ; dia 24 di yanüari Rose Mary Allen – Rasa Etnisidat den polítika di migrashon di Kòrsou i dia 31 di yanüari Jeanne Henriquez – Nashon i Identidat
Pa mas Informashon: www.warwaru.com i www.naam.cw , info@naam.cw tel: 4621933 / 4621934


text:
Gobièrnu a tene kuenta ku ‘NOW regeling’ i situashon sosial e biaha aki tambe?
Written by Khalil Guribaldi on 12 April, 2021
Trabou Pa Kòrsou (TPK) ta konsiente di e konsekuenshanan finansiero ku e di 3 ola di
Covid-19 ta tresé ku n’e pa nos país. E pandemia ta asotando rònt mundu, pues Kòrsou lo no
ta un eksepshon. Tambe TPK ta konsiente di e hecho ku e pandemia aki ta algu nunka bisto,
pues ta algu kompletamente nobo ku tur pais na mundu (lesa: Gobièrnu) tin di atendé ku n’é.
Den un aña di tempu Kòrsou a konosé hopi reto a konsekuensha di e pandemia. Un di nan
sigur ta e parti finansiero, kaminda hopi negoshi i famia a bin ta generá menos entrada i
situashon sosial ta sigui deteriora den bario. Hecho si ta keda ku un Gobièrnu responsabel, no
opstante e situashon ku país ta aden, mester sigui hasi lo máksimo pa yuda su hendenan.
Den kuadro di esaki TPK a nota ku despues di elekshon i awor tambe aún mas riparabel
durante ‘lockdown’, Gobièrnu (dimenshonario) no a sigui duna informashon mas tokante e
‘NOW regeling’ni tampoko e situashonnan sosial den bario.
TPK ta di opinion ku Gobièrnu mester sigui informá tur suidadano, espesialmente
empresanan ku a hasi petishon pa risibi NOW regeling.
Ideal lo ta si Kòrsou a siña di e aña tra’i lomba aki i pa sigui atende puntonan importante ku
tin influensha grandi riba nos komunidat i ekonomia.
Kiko lo sosodé e biaha aki? Empresarionan lo risibí sèn di NOW, pa asina nan por paga nan
trahadónan i/of por kubri nan gastunan operashonal? Kon ta pará ku bankonan, nan lo duna
eksonerashon na klientenan pa ku hipotek i/òf pago di fiansa? Lo tin mas pakete pa famianan
den bario?
TPK ta deseá pa Gobièrnu ta mas pro-aktivo i transparente pa lokual ta trata e tema aki.


text:
Oranjestad: Diaranson den oranan di atardi, lider di POR, Otmar Oduber a post lo siguiente riba su Facebook personal:
Tanto Informador mr. Swaen como tambe e delegacion di POR, a keda sumamente desapunta den e cifranan presenta pa Dept di Finansas. Di un banda no a ricibi e informacion completo pidi pa Informador y di otro banda loke a wordo presenta ta mustra cu un desaster di minimo 200 miyon florin di deficit pa aña 2018 a wordo laga atras. Esaki mientras ta calcula cu aña 2017 tambe tin un risico di riba 120 miyon florin di deficit, pa cual e gobierno nobo lo mester entrega dos presupuesto ( uno supletorio pa 2017 y uno pa 2018) prome cu dia 15 di december.
POR a mustra na Informador cu nos ta cla pa carga responsabilidad y pa mas pronto posibel ehecuta e puntonan den e programa di partido, “Vision 17-21, Hunto Nos Por”, unda lo mester cuminsa reduci gasto inmediatamente y inicia e proceso di un Revolucion Economico (sin medida) pa genera fondonan pa caha di gobierno.
Ta di spera cu e siman aki mes por firma un acuerdo di principio entre partidonan y asina cuminsa e proceso di forma un gobierno fuerte y solido pa e siguiente 4 añanan y mas.


text:
Cosnan grandi na caminda pa pais Aruba
ORANJESTAD, Aruba: Na 2009 ora cu gobierno di Gabinete Mike Eman 1 a sinta, un di e topiconan tabata exploracion den awa teritorial di Aruba. Den pasado a haci esaki caba, pero cu resultadonan negativo. A bin cu e idea aki pa asina mira si rond Aruba por detecta reserva, of fossiel den subsuelo di nos awa. Di biaha den lunanan di November y December 2009 a cuminsa cu e proyecto di exploracion di gas rond di Aruba, unda cu a sigui cu e proyecto aki den 2010 te cu awo. Diferente compania a mustra interes den e proyecto aki, pero na final di dia a scoge pa traha cu Aruba mes, esta e compania Repsol, Minister di Turismo, Transporte, Energia y Ambiente, Ing. Mike de Meza a remarca.
Na Spaña e compania tin un exito hopi halto y cu tecnologia superior. Na 2009 e compania aki a logra haya reservanan den awa perla di Venezuela y awo nan hunto cu e compania Italiano Enne ta exploita e mina di gas cu tin den awanan teritorial di Venezuela. Den historia e mina di gas ta esun di mas grandi den Caribe, e mandatario a splica. Repsol ta na Aruba y nan tin como partner e compania Frances, kendenan ta trahando hunto pa cu e proyecto aki.
Aworaki ta wardando pa e siguiente trabounan di e fase di perforacion di prueba cuminsa. Asina cu ricibi un resultado positivo, lo haci un analisis si un reserva/mina asina aki ta confiabel economicamente. Por haya algo, pero e ta costoso pa yega na dje den cantidad chikito of den material inferior. Ora cu haci e analisis, e ora ey por mira si comercial e ta viabel pa explota e mina ey. E fase aki lo inicia na final di e aña aki pa comienso di otro aña. “Una bes cu haci e fase ey, e ora por bay den explotacion, di cual lo explota e reservanan ey”.
Aki ta papia di inversionnan sumamente grandi cu ta algun di biyones di dollar y pa cu esaki lo mester traha rates, pa tin e aparatonan necesario pa por ta safe na momento di explota gas pero azeta tambe, Minister de Meza a expresa. Tur esaki lo ta interesante y e lo tin su beneficionan grandi pa pais Aruba.
Aworaki ta analisando diferente ley di diferente pais di cual un di nan ta di Europa. Na Noruega tin leynan hopi strigente. Loke cu kier haci ta pa sigura pa hinca tur esaki den un sistema hopi streng y hopi bon hancra den ley, pa asina no haya ningun politico na Aruba cu lo bay haci mal uzo di algo asina. Den hopi pais por mira cu a haci hallazgonan grandi di reserva di gas y di petroleo, pero ora di kere cu e lo bira un bendicion por bira un maldicion pe pais door di diferente metemento politico y comerciantenan cu por haya acceso na decision cu no ta beneficioso pe pueblo.


text:
Traspaso di e cartera di Enseñansa
E traspaso oficial di e cartera di enseñansa a tuma luga entre ex-minister Hooyboer-Winklaar y e minister recien huramenta, dr. Armando Lampe.
Universal Children’s Day
20 di November ta un dia importante, riba cual mundo ta conmemora e adopcion di e Declaracion Universal di e Derechonan di Mucha na aña 1959. Esaki ta e fecha tambe riba cual a aproba e Tratado di Derecho di Mucha na aña 1989.
Estudio di Movecion y Salud na IPA
Durante aña academico 2018-2019 Instituto Pedagogico Arubano (IPA) ta ofrece e estudio di Movecion y Salud.
Infoavond di Hogeschool Rotterdam
Pa esnan den examenklas y tambe esnan sin diploma cu toch kier sigui studia na un HBO instelling Hogeschool Rotterdam ta na Aruba pa informa tocante e 21+ Toelatingstraject y e programma “Subi Jet pabo Get”.
TOEFL y SAT
Pa studiantenan cu tin pensa di haci un estudio na idioma ingles, nos ta informa aki di e fechanan pa haci e testnan di TOEFL y SAT na 2018.
Diploma Evaluatie
Programa di Gobernacion (doc)
Regeerprogramma’s
2009 – 2021Scroll To Top


text:
Inscripcion online pa Landsexamen 2021
Examenbureau di Departamento di Enseñansa Aruba (DEA) ta informa cu inscripcion pa landsexamen MAVO, HAVO, VWO 2021 ta tuma lugar den e periodo di 1 di september pa 30 di september 2020.
Docentenan di Colegio Arubano ta prepara pa enseñansa online
E trahamento di un Powerpoint casi tur hende por, pero con por haci e slidenan aki interactivo? Y con por haci sesion live via Google Meet cu bo klas, cu ayudo di interactive whiteboard Jamboard? Y con e generacion aki, e generacion Z, ta siña? Tur e preguntanan aki y mas tabata puntonan central durante e dianan di estudio dia 25 y 26 di augustus, na cual tur e docentenan di Colegio Arubano a participa.
IPA lo certifica docentenan riba enseñansa digital
Mirando e necesidad den veld, e Centro pa Desaroyo Profesional Continuo (CDPC) di Instituto Pedagogico Arubano (IPA) ta bay ofrece un curso tocante formacion di maestro y docente riba enseñansa digital.
Minister Besaril a elabora riba preparacion y reto pa guia di grupo di studiante 2020
Den Haag – Den su ultimo conferencia di prensa relaciona cu e situacion cu covid 19 bou di e grupo di studiantenan 2020, Minister Plenipotenciario Guillfred Besaril a elabora riba e preparacionnan y retonan cu Cas di Aruba a enfrenta pa duna e guia nesesario na e grupo di studiante cu e aña aki a bin pa sigi nan estudio avansa na Hulanda.
Experience Online Learning
Mirando e necesidad den veld, e Centro pa Desaroyo Profesional Continuo (CDPC) di Instituto Pedagogico Arubano (IPA) ta ofrece “professional development for teachers”, un (1) siman di contenido online pa sostene tur maestro y docente.
Inscripcion EPB Oranjestad
Directiva di EPB Oranjestad ta participa na mayornan/voogd di alumno di Basisschool, MAVO y/of otro scol cu EPB Oranjestad lo tin un (1) dia extra di inscripcion pa mayornan/voogd cu no a logra pasa e dianan oficial di inscripcion.
Mester respeta derecho di mucha riba enseñansa
Esaki tabata palabranan di Minister di Enseñansa, Ciencia y Desaroyo Sostenibel (Lampe) diahuebs 20 di augustus 2020, fecha riba cual lo mester a tuma luga e apertura di aña escolar 20/21 pa nos muchanan.
Instroomtoets pa studiantenan di EPB Oranjestad
Unit Startjaar di EPB Oranjestad ta informa cu e instroomtoets pa e aña 2020-2021 pa e alumno nan di scolnan basico lo tuma lugar ribe e fechanan 24, 25, 26 di augustus 2020 como preparacion pa ora scol habri.
Instroomtoets pa studiantenan di EPB San Nicolas
Unit Startjaar di EPB San Nicolas ta informa cu e instroomtoets “2020-2021” pa e alumnonan di scol basico lo tuma luga riba e fechanan 24, 25, 26, 27 y 28 di augustus 2020 como preparacion pa ora scol habri.
Online TOEFL preparation classes
Whether you’re thinking of studying in the US, Canada or any university in English, you’ll need to pass a TOEFL test to get accepted. This will test your English knowledge and capabilities. The International School of Aruba (ISA) offers online preparation classes.Lesa mas


text:
Ora tuma desishon tokante bo mester tene kuenta ku e kosnan ku abo ta haña importante. Awor kiko ta bo derechonan eksaktamente? I kiko abo ta haña importante?
Bo mes kuminsá! Kiko bo ta haña importante?
Bo tin mester di ayudo pa haña sa esaki? Òf tin bia ainda bo ta haña difísil pa por splika un adulto kiko ta importante pa bo? Ombudsman pa mucha ta yuda bo kuminsá ku informashon kla i diferente tools.
Promé bo por lesa aki bou mas tokante bo derechonan i kiko ta importante den tumamentu di desishon. Tambe e Ombudsman pa mucha a traha un plan di paso pa tur hende ku ta tuma desishon tokante mucha i hóben. Loke ta importante pa bo ta konta pisá den e tumamentu di e desishon. Lesa mas riba e página aki tokante e plan di paso. Despues bo mes ta kuminsá traha ku nos tools!
Bon mirá, bo sa kiko ta bo derechonan?
Sa riba kiko bo tin derecho!
Bo tin diferente derecho. Nan ta deskribí den e ‘Tratado di derecho di mucha’. Nashonnan Uní na 1989 a redaktá e Tratado di Derecho di Mucha. Kasi tur pais na mundu a firma e tratado aki. Hulanda tambe.
Esakinan ta e derechonan (artíkulonan) di mas importante for di e Tratado di Derecho di Mucha ku ta protehá bo:
- No ta pèrmití pa diskriminá bo (artíkulo 2). No ta importá ken bo ta, kuantu aña bo tin, i di unda bo ta bini: bo ta mes importante ku tur hende.
- Loke pa bo ta importante awor i den futuro ta para dilanti den desishonnan (artíkulo 3).
- Bo tin e derecho di lanta bon i desaroyá bo mes (artíkulo 6).
- Bo tin e derecho di duna bo opinion (artíkulo 12). Adulto mester skucha bo ora bo konta kiko ta importante pa bo. I tene kuenta ku esaki.
Tratado di derecho di mucha?
Kada derecho ku bo tin komo mucha ta deskribí den e Tratado internashonal di derecho di mucha. E splikashon di un derecho ta deskribí den un ‘artíkulo’. Tur derecho di mucha ku ta pará den lèi ta deskribí den 54 (!) artíkulo.
Importante na ora di desishon
Ehèmpel di desishon
Esakinan ta ehèmpelnan di desishonnan ku por tuma tokante abo:
- Bo mayornan ta bai parti i ta disidí serka ken i na unda bo ta bai biba.
- No ta bai bon ku bo i bo mester di kuido (médiko) òf ayudo.
- Na kas no ta seif i ta disidí si bo mester biba serka un famia di kriansa, un kas di famia òf un grupo.
- Bo a hasi algu kastigabel i ta disidí ki kastigu bo ta haña.
- Bo mester kambia di skol i ta disidí ki skol ta pas serka bo.
- Bo ta un refugiado i ta disidí si bo por keda na Hulanda òf nò.
Splikashon kla
E splikashon ku bo ta haña tokante e desishon mester ta kla. Pa bo komprondé pakiko a tuma e desishon.
Esaki ta importante pa sa den kaso di desishonnan:
- E adulto, manera un dosente òf un ousiliante, ta duna bo informashon tokante e desishon. Tur informashon ku bo haña mester ta kla i bo mester por komprond’é.
- Nan ta tuma tempu pa bo.
- Nan sa ken bo ta i nan ta respetá bo.
- Nan ta skucha bo: bo mester por bisa ken bo ta i kiko bo ta haña importante.
- Bo opinion bèrdaderamente tin influensha riba e desishon.
- Nan ta tuma e desishon huntu ku bo.
- Ta papia ku bo na un sitio ku ta na bo agrado i ku ta seif pa bo. Bèrdaderamente nan t’ei pa bo.
Bo(so) no ta bini kla? Òf bo tin otro pregunta?
E ora ei tuma kontakto ku Ombudsman pa mucha. Gustosamente nos ta pensa huntu ku bo! Bo por yama nos di djaluna te ku djabièrnè entre 12.00 i 17.00 or na 0800-876 54 32. E ora ei bo ta haña un kolega di Ombudsman pa mucha na telefon ku sa hopi tokante derecho di mucha.


text:
Selebrashon Dia Internashonal di Kooperativa ku e tema
KOOPERATIVANAN PA UN TRABOU DIGNO
Na 1992 Nashonnan Uní a proklamá e promé djasabra di yüli di kada aña komo Dia Internashonal di Kooperativa. Djasabra 6 di yüli 2019 MEO a selebrá e Dia Internashonal di Kooperativa ku un seminario. E tema di e aña aki “Kooperativanan pa Trabou Digno” a keda skohé pa Nashonnan Uní i International Cooperative Alliance teniendo na kuenta e desigualdat kresiente, e oumentu di insiguridat di trabou i e nivel haltu di desempleo, partikularmente bou di hubentut. E tema a keda skohé pa asina duna sosten na e Sustainable Development Goal number 8 (SDG); “Desaroyo Inklusivo i Trabou Digno“.
Kooperativanan ta sentrá rondó di e hende i nan tin un ròl importante pa hunga den kreashon i mantenshon di trabounan digno den kada komunidat, di e forma aki ta empoderá e hende tantu riba aria sosial i ekonómiko.
Djasabra 6 di yüli Minister di Desaroyo Ekonómiko Kenneth Gijsbertha a hasi apertura di e seminario, ku a konosé tres orador lokal i un orador internashonal.
Komo oradornan lokal tabata tin sra. Peggy Isenia, presidente di FEKOSKAN, ku a papia riba “E importansia di kooperativa pa ku Trabou Digno”, sr. Raúl Henriquez, direktor di Konseho Sosial Ekonómiko (SER) ku a papia riba “Desaroyonan Laboral Mundial/ Future of Work” i sr. Edward St. Jacobs, presidente di Sentral Sindikal di Kòrsou, ku a papia di “E punto di bista sindikal i di “International Labour Organization” (ILO) pa ku Trabou Digno” .
Komo orador prinsipal internashonal a papia sr. Andrés Alvarez Ovares, Director de proyectos del Centro de Estudios y Capacitación Cooperativa (CENECOOP), ku a elaborá riba “Kon Kooperativa por prepará su mes pa benefisiá di Future of Work i logra Trabou Digno”.
Na final di e presentashonnan a tene un pènel kaminda tantu e oradornan i públiko presente por a interkambiá ku otro riba e mensahe ku e kuater oradornan a presentá durante di e seminario.
Riba e foto por mira d.r.p.d. Kenneth Valpoort (Union), Minister Hensley Koeiman (Labor), Andrés Alvarez Ovares, Minister Kenneth Gijsbertha, Peggy Isenia, Raúl Henriquez.
Pronto e video i foto di e selebrashon lo ta disponibel riba e facebook page di MEO


text:
WILLEMSTAD – Organisashon di biahe Corendon ta traha un risòrt grandi banda di e asina yamá Área di Ref na Otrobanda, Willemstad. P’esei gobièrnu di Kòrsou riba término kòrtiku mester kuminsá ku limpiesa di e área, kaminda tin hopi mangel ta krese.
Segun Wimbert Hato, parlamentario pa partido di koalishon MAN, limpiesa di e área no tin sentido si no trata e kousa di e problema. “Pa evitá bashamentu den e área di mangel mester renobá e instalashon di pòmp kompletamente. Mester drecha e pipanan ku ta bai Klein Hofje. For di 2018 tin bùdjèt pa esaki. Pero te dia di awe nada no a sosodé.
Spit haltu
Ku yegada di e di dos Megapier, e desaroyonan den e Área di Ref a kuminsá. Segun Caroline Härtel, manager general di e risòrt nobo di e organisashon di biahe Corendon, tur plan a kue spit haltu for di yegada di Corendon i konstrukshon di e hòspital nobo na e otro banda di kaya. Pero e limpiesa di e área ta i ta keda responsabilidat di gobièrnu lokal, Härtel ta enfatisá.
No tin plaka
Ofisina di Nashonnan Uní pa Servisio di Proyekto, UNOPS, ta insistí pa dil profundamente ku e purifikashon di awa na Kòrsou entre 2019 i 2045. Pero por lo pronto no tin plaka pa un instalashon kompletamente nobo pa purifiká awa di riol, minister di Trafiko, Transpòrt i Planifikashon Espasial, Zita Jesus-Leito ta bisa.
Hato a hasi pregunta den parlamento. “Gobièrnu a primintí ku kuminsamentu di e aña aki lo a pone un instalashon di pòmp awa nobo i ku lo bini un kontratashon pa drechamentu di e pipanan nobo.” Riba e pregunta “pakiko ta dura asina largu?” Hato no a haña reakshon ainda. E parlamentario ta premirá ku gobièrnu lo kuminsá te na delaster momento “i esei lo trese un problema grandi den Otrobanda.”
Tempu ta pèrta
Tòg Härtel tin tur konfiansa. Corendon ta forma parti di e grupo di direkshon ku a lanta pa garantisá progreso di e proyekto. Pero Hato tin ménos konfiansa. “Kabamentu di aña Corendon lo habri su portanan, hòspital nobo tambe lo habri kabamentu di e aña aki. Banda di esaki na yüni di e aña aki konstrukshon di e hotèl nobo Courtyard Marriot tambe lo kuminsá. Tur e proyektonan grandi aki mester konektá na e mésun sistema di riol. E sistema ku aktualmente ta dañá i ku ta basha direktamente den e mangelnan”, segun Hato.
HNO ta responsabel solamente pa su mes tereno
Segun Raiza Kibbelaar, bosero di hòspital, lo konektá e riol di Hòspital Nobo Otrobanda (HNO) na e sistema aktual. “HNO tin responsabilidat solamente pa e riol riba su tereno, no pa e riol kaminda ta bai konektá nos”, segun Kibbelaar.
“Pero entretantu nos ta serka di yega aprel, gobièrnu mester kuminsá awor, sino e limpiesa di awa nunka lo no ta kla na tempu pa e apertura di e hotèl di Corendon”, segun Hato. “I esei lo bira un problema grandi, pasobra niun wéspet di hotèl no tin gana di tin e molèster di holó stinki i sangura ku aktualmente ta bini for di e parke di mangel.”
30 aña di inklaridat
Trinta aña kaba tin problema ku e Área di Ref, lesa mas aki tokante tur e plannan ku a traha último añanan sin ehekutá nan.


text:
oranjestad-Awe pa prome biaha den historia di nos pais, Gobierno, bou liderazgo di Sra. Mr. E.Wever-Croes, a bin duna un update con presupuesto 2018 ta wordo ehecuta. Esaki a base di un mocion cu a wordo aproba door di MEP,POR y RED. Lamentabelmente fraccion di AVP a vota contra e mocion aki e tempo ey.
Lider di fraccion di MEP, sr. Tjon a splica cu e ta para awe den Parlamento cu sentimento mixto. E motibo di esaki ta cu un banda instancianan imparcial, a base di cifranan honesto, ta prueba cu e maneho ta honesto y responsabel. Pero apesar di esaki por deduci tambe cu CAFT, es decir Hulanda, kier impone mas norma riba pais Aruba.
CAFT
Den e rapport di CAFT por deduci cu CAFT kier impone con cierto proceduranan na Aruba mester cana. Nan kier exigi por ehempel pa introduci un norma riba nos maneho di personal. Tambe den e rapportnan por saca afo cu nan kier pa tur fondo adicional (meevallers) wordo aloca pa cubri debe. Manera ta conoci e protocol 2015, firma y aproba door di AVP, a mina nos autonomia y tawata e base pa e ley di LAFT. Ful e proceder tawata contra nos estado di derecho y nos constitucion.
Futuro di pais Aruba
Sr. Tjon a splica cu como Arubiano e ta convenci cu riba tur nivel, Gobierno, Parlamento y Departamentonan Gubernamental, tin e profeshonalnan y e responsabilidad pa fiha e rumbo nobo pa nos pais. sr. Tjon a bisa: “ Nos mes por y ta responsabel suficiente pa drecha nos pais. Mescos cu Hulanda ta bisa nos cu Aruba mester gana e confiansa bek, mi ta puntra Hulanda ki confiansa ami como Arubiano por tin den nan”.
Pa termina sr. Tjon a bisa cu si Hulanda ta haya cu si un Arubiano ta kere den su pais y su hendenan, esey kiermen mes ora cu e ta contra Hulanda, laga nan defini esey asina e ora. Kere den Aruba y nos hendenan, no kiermen cu nos ta contra Hulanda. Ki bal cu nos maneho ta wordo hiba corectamente y nos ta drechando e rumbo di nos pais, pero Hulanda kier mina nos autonomia. Awo nan kier dicidi riba maneho di nos personal y con mester aloca nos fondonan. Mañan nan lo kier dicidi ki color di uniform nos por bisti y con y den kico nos por inverti?
E desaroyo aki ta preocupante y sr. Tjon a duna di conoce cu, contrario na Parlamento 9 cu un mayoría absoluto di AVP, fraccion di MEP no lo aproba niun ley cu ta mina nos autonomia y cu ta bay contra nos estado di derecho.


text:
Akademia Showbizz di Danny Yanga dia 25 di yüni den WTC Ku un tremendo show pa klousurá e temporada.
Akademia Showbizz di Danny Yanga dia 25 di yüni den WTC Ku un tremendo show pa klousurá e temporada.
Despues di 4 luna di kurso intensivo mester bisa ku tur kos ta kla pa asina e kursistanan duna un tremendo show den WTC su Ouditorio.
Akademia ShowBizz ta e Akademia kaminda tantu nos artista internashonal Danny Yanga i dosentenan ta pasa eksperensia na tantu mucha, hóben i hende grandi pa asina krese e parti di nan talento. Yunan di Kòrsou tin hopi talento, i a yega ora pa engrandesé esaki ku aun mas talentonan nobo i personanan ku tin e interes pa aki un temporada bira parti di Kòrsou su farándula por en general.
Den e kursonan ku a tuma lugá tur djasabra tantu Danny i e dosentenan a duna lès riba e tereno di kanto, baile, aktua i tambe ekspreshon. Danny Yanga a duna di konosé ku e kursonan aki ta e di 3 edishon i tabata aun mas intensivo i ku bo ta mira rápidamente desaroyo den kada persona ku a partisipá.
Manera ta kustumber ta sera e temporada di kursonan ku un tremendo show kaminda e kursistanan ta demostrá dilanti di un públiko grandi ku ta konsistí di nan famia, amigu i konosínan ku ta bin apoyá nan i tur ku ke mira loke ku nan a siña na Akademia ShowBizz. E show di e terser edishon di ShowBizz ta titulá “One by One” kaminda nos ta para ketu riba kada un talento i nan propio abilidat i tambe karakter.
Pa e dosentenan por duna un kurso di e taya aki mester bisa ku ta algu ku bo mester ta mental i físikamente fuerte. Esaki debí ku ta traha riba e parti di kondishon físiko i tambe bo ta duna asina tantu informashon na e partisipantenan ku nan mester filtra i pone kada teps den práktika pa asina di anochi pa mainta nan tin konosementu di loke ta trata nan presentashon.
Danny Yanga ta garantisá ku tantu e i e mayornan por mira diferensha promé, durante i despues di e kursonan. E show ta bai ta unu kaminda tur e fasetanan di ShowBizz ta bai ta sentral ku un “Allure” pa kita sombré.
Danny ta konosí pa krea shownan na nivel ku tur persona pa tempu largu ta keda sigui komentá. Despues di e kurso Akademia ShowBizz ta sera pa ku temporada di vakashon i dia 13 di ougùstùs 2017 ta ranka sali bek ku e di 4 edishon di Akademia ShowBizz. Un invitashon na tur persona pa bin wak e show dia 25 próksimo ku e muchanan i despues di show por inskribí e muchanan ku tambe ke partisipá den e show di desèmber. E shownan di klousurá pa e temporada aki ta tuma lugá dia 25 di yüni na WTC, 1’or di mèrdia i 6’or di atardi. Si bo ta interesá pa tuma mas informashon di ShowBizz òf pa kumpra karchi, por yama 521-3700 òf 560-6225.
Danny, su dosentenan i e team kompleto di Akademia ShowBizz, ta yama danki na tur ku a partisipá den e kursonan i ta deseá kada unu un felis vakashon di parti di Akademia ShowBizz Danny Yanga. I danki di kurason na e mayornan ku ta sigui sostené e muchanan ku nan talento ku ta un regalo di Dios.
Pronto nos ta mira otro bek despues di vakashon i tambe yama un bon bini na un i tur ku ta sigui i tur partisipante nobo den e kursonan.


text:
Geplaatst op 01 February 2021 dor di Ministerio Asuntunan General i Promé Minister
WILLEMSTAD – Gobièrnu di Kòrsou ta anunsiá komienso di un trayekto pa yega na un emblema nashonal nobo pa Kòrsou. Den e kuadro akí, ta buska profeshonalnan ku riba un base boluntario ke forma parti di e asina yamá ‘Komishon Emblema Nashonal’. Meta di e komishon akí ta pa enkaminá e trayekto pa remplasá nos eskudo nashonal aktual, ku un emblema nashonal nobo. Intenshon ta pa den dos siman di tempu selektá interesadonan ku tin ku bai forma parti di e komishon akí.
Un símbolo nashonal ta di gran balor pa su komunidat. Su meta prinsipal ta pa representá e pais, uni su siudadanonan i krea un sentido di patriotismo i orguyo profundo. E emblema nobo lo mester proyektá nos kultura, prinsipionan, historia, talento i ambishonnan komun di un forma konstruktivo i rekonosibel pa nos siudadanonan. Esaki Konseho di Minister a disidí na desèmber 2020.
E emblema nobo mester bira unu diseñá, desaroyá i skohé ku partisipashon di komunidat. Tur siudadano lo haña oportunidat di entregá nan propio diseño for di kual pa medio di un votashon popular e komishon lo formulá un konseho pa Gobièrnu di Kòrsou.
Rekrutashon di profeshonalnan pa forma e komishon akí ta un di e promé pasonan den e trayekto pa realisá un Emblema Nashonal Nobo den kuadro di konstrukshon di nos nashon. Tur hende ku ta sinti nan mes yamá pa forma parti di e komishon akí por solisitá dor di reakshoná riba e avisonan ku ta keda publiká den diferente medionan di komunikashon i e medionan digital di Gobièrnu di Kòrsou.
Pronto lo sigui mas informashon tokante e trayekto akí.


text:
si casonan positivo di Covid-19 sigui subi.
Oranjestad, 2 di December 2020 - Na e momentonan aki cu casonan positivo di Covid-19 ta aumentando, Crisis Team di Gobierno ta evaluando e situacion di hopi serca. E siman aki casonan a subi di 7 caso riba dialuna pa 26 caso positivo diamars y diaranzon a registra un total di 30 caso positivo nobo na Aruba. Total di casonan activo awor a bira 139. Si pa algun dia mas e casonan sigui aumenta Crisis Team lo tin pa tuma pasonan necesario pa reduci e plamamento di e virus y proteha comunidad. Lamentablemente ainda tin hopi hende ta pone nan mes na riesgo pa haya e virus y despues ta sigui plama esaki. Tanten cu no tin vacuna ta medidanan drastico so por yuda reduci e riesgonan cu e virus por sigui plama. Ta urgi tur hende pa sigui aplica cu disciplina e reglanan di higiena y distanciamento pa prevencion. No tin otro manera di combati e virus te ora cu vacuna bira disponibel. Tambe ta importante pa asina cu un persona sinti sintoma pa e isola su mes y yama su docter di cas pa por haci un test, esey ta un di otro manera cu ta evita cu e virus ta sigui plama.


text:
LO DESAKTIVÁ TUR TARHETA DI DÉBITO BIEU ENTRANTE 15 DI YÜLI 2021
KRALENDIJK: Aña pasá Banco di Caribe a introdusí su Mastercard Debit Card. E tarheta di débito nobo ta unu moderno, i ta konta ku sosten di e plataforma di Mastercard i di Maestro pa e kliente por hasi tur transakshon ku e ta kustumbrá kuné; swipe i lanta sèn rònt mundu usando e fondonan ku e tin riba su kuenta koriente òf di spar. Adishonalmente, e tarheta nobo tin e opshon di pago ku chep i ta programá pa hasi transakshon na un distansia kòrtiku, estilo di ‘Tap-and-Go’, na un mashin di pago.
NOTA IMPORTANTE:
Banco di Caribe ta pidi klientenan ku a risibí e tarheta i no a aktiv’é ainda, pa hasi esaki promé ku 15 di yüli 2021 pa por sigui hasi uso di e servisionan di ATM i mashin di pago. Tuma nota ku despues di e fecha menshoná lo blòkia tur tarheta di débito bieu di Banco di Caribe ku ta aktivo ainda. Ta sumamente importante pa aktivá e tarheta nobo, pa evitá kualke inkumbiniensia. Ta pidi koperashon di tur kliente na Aruba, Boneiru i Kòrsou
MAS PREGUNTA? TUMA KONTAKTO!
Si tin kualke pregunta relashoná ku e tarheta di débito nobo, por konsultá e sekshon di pregunta i kontesta rápido riba bancodicaribe.com
òf yama e departamento di Customer Support na 717 7595.
Post Views:
10


text:
Nos balornan
Vishon
Kontribuí na kuido di pashènt ku spesialistanan dediká ku ta hasi análisisnan di laboratorio inovativo i di kalidat inigualabel. ADC ta traha pa keda e lider regional indiskutí riba tereno di análisis di laboratorio, suministro di informashon, programanan di entrenamentu i dunamentu di servisio.
Mishon
Keda e laboratorio di referensia ku mas outoridat nashonal i regional. Keda destaká a base di ekspertisio superior, análisis di kalidat haltu i ku ta konfiabel, servisio ekselente i konsehonan útil.
Balornan esensial
- Kalidat
- Integridat
- Inovashon
- Kolaborashon
- Konfiabilidat
- Enfoke riba kliente
- Rèspèt
Tareanan prinsipal
Komo laboratorio nashonal, ADC tin djesun tarea prinsipal. Esakinan ta repartí entre prosesonan primario i sekundario (ku ta sostené i fasilitá e prosesonan primario).


text:
ADC BIOSCH Award pa hobennan sobresaliente
Shete hoben a risibí un galardon i un envelòp ku kontenido komo elogio pa e echo ku nan a slag ku e sifranan di mas haltu pa biologia i kímika den skol sekundario pa e aña eskolar 2019/2020. Esaki ta pa stimulá nos hobennan ku tin talento pa e áreanan sientífiko ku ta forma e base pa análisis di laboratorio.
Riba e potret di links pa reks por mira – Dairon Viera Pujol ku 8,1 pa kímika na VSBO (SKAIH), Tom Peereboom ku 8,6 pa biologia na VWO (KAP), Rishantely Estachia ku 8,8 pa biologia na VSBO (Jacques Ferrandi), Raoul Buist ku 9,4 pa kímika na VWO (Albert Schweitzer), Christel Berkenveld ku 8,6 pa kímika na Havo (Omega College), David Styben Corrales Zambrano ku 8,6 pa kímika na Havo ( Radulphus College) i Denisah Sabat ku 7,8 pa biologia na Havo (KAP)


text:
E ta e celebracion mas grandi na Aruba. Parti di nos cultura. Tur aña, for di Fakkel optocht te cu kimamento di Momo, nos ta baila, canta, disfrasa y gosa di Carnaval. Pero kico ta e origen di Carnaval? E contesta mas simpel y cortico lo ta: Africa. Pa un contesta mas profundo y interesante, sigui lesa.
Kemet
Un version comun di e origen di Carnaval ta cu e origen ta festivalnan pagano den e tempo anciano di Egipto (e tempo ey ‘Kemet’), parti Noord di Africa. Cu e festival aki, paganonan tawata celebra e fin di winter y comienso di primavera. Griego y Romanonan a observa e tradicion aki y asina e tradicion a yega na Europa. Na Europa e celebracion a sigui desaroya. E Romanonan a duna e celebracion significacion religioso (Catolico). E festival pa celebra fin di winter y comienso di primavera a bira un fiesta prome cu Cuaresma pa gosa di loke sacerdotenan tawata bisa pa no haci durante Cuaresma. Historiadonan ta kere cu aki e celebracion a haya e nomber Carnaval, cual historiadonan ta kere ta bin for di e palabranan Latino carne (carni) y vale (‘ayo’).
Bacchanalia
Tambe mester menciona e festival Romana Bacchanalia. Esaki tawata un festival di Bacchus (Baco), e dios Griego/Romano (Griegonan tawata yama e dios aki Dionysos. Bacchus ta ‘e dios di biña, libertad, extasis religioso, fertilidad, teatro y locura’. E festivalnan aki tawata tuma luga den secrecia (culto). Segun Titus Livius Patavinus (Livy), un historiado Romano, Bacchanalia tawata inclui actonan violento y sexual, incluyendo abuso sexual. Historiadonan mas recien no ta convenci cu tur loke Livy a skirbi ta cuadra y ta considera Livy su interpretacion ‘a lo menos tendencioso’, probablemente motiva pa su propio pensamentonan conservativo. Loke si por bisa cu mas siguridad ta cu ‘bacchanalia’ ta for di unda e palabra hopi usa durante nos carnaval ‘bacanal’ ta origina, y cu e tin un laso cu carnaval.
‘Segundo origen’
Ora Europeanonan a colonisa e continentenan Americano, incluyendo Caribe, nan a trece diferente tradicion ‘Europeo’, entre nan e carnaval manera nan tawata conoce. E carnaval aki, cu tin su raiznan den parti Noord di Africa, a absorba influencia Europeo den Europa. Pa medio di colonisacion e carnaval aki a yega Caribe y e continentenan Americano.
Un desaroyo hopi negativo a haci cu e carnaval aki lo encontra un ‘segundo’ origen pa loke ta trata carnaval na Caribe y paisnan (Latino-)Americano: esclavitud.
Den partinan West y Central di Africa, celebracionnan cu baile, musica y disfras, tumando luga pafo, tawata tradicion. Tambe tawata tin e tradicion cu, durante e celebracionnan aki, tawata tin diferente famia/grupo, y cada famia/grupo ta bisti un cierto manera y ta move hunto. E aspectonan aki ta diferente cu e custumber Europeo di haci fiestanan carnavalesco di mascarada paden, y sin e caracteristica di ‘gruponan’. West Africa tambe ta for di unda kaiso a origina (loke despues a desaroya den calypso na Trinidad).
Miyones di Africano cu colonistanan Europeano a transporta pa Caribe pa traha como esclavo a bin for di e partinan west y central di Africa. E Africanonan aki den hopi caso tawata wordo prohibi di sigui cu nan tradicionnan Africano. Pero ora e oportunidadnan tawata presenta, tradicionnan Africano a sigui wordo practica. Nan descendientenan tambe a influencia y desaroya tradicionnan di e generacionnan Africano prome cu nan.
Tene na cuenta cu esclavonan tawata bin di diferente comunidad y parti di Africa, cu similaridadnan cultural pero tambe diferencia. Colonistanan Europeo tambe ta di diferente parti (Europeo) y a ocupa diferente isla den Caribe y diferente parti di e continentenan Americano. Pues diferente desaroyo cultural por a tuma luga simultaneamente. Cu tur e diferente influencianan, Caribe y diferente parti di e continentenan Americano a bira ‘tera fertil’ pa transformacion y desaroyo di celebracionnan ‘carnavalesco’. A base di e diferente origennan y e balansa entre e diferente influencianan na diferente isla y pais, diferente celebracionnan carnavalesco a tuma luga y desaroya.
Durante e siglonan cu a pasa, varios celebracion carnavalesco a inicia, termina, treci bek, transforma y desaroya den e estilo carnavalesco mas renombra mundialmente.
Celebracion mundial
Awendia tin mas cu 50 pais cu ta celebra carnaval den un of otro forma. E carnaval mas grandi di mundo ta e carnaval di Rio de Janeiro, Brasil, conoci pa su Samba, luho, carosanan gigantesco y trahenan sexy.
Kemet
Un version comun di e origen di Carnaval ta cu e origen ta festivalnan pagano den e tempo anciano di Egipto (e tempo ey ‘Kemet’), parti Noord di Africa. Cu e festival aki, paganonan tawata celebra e fin di winter y comienso di primavera. Griego y Romanonan a observa e tradicion aki y asina e tradicion a yega na Europa. Na Europa e celebracion a sigui desaroya. E Romanonan a duna e celebracion significacion religioso (Catolico). E festival pa celebra fin di winter y comienso di primavera a bira un fiesta prome cu Cuaresma pa gosa di loke sacerdotenan tawata bisa pa no haci durante Cuaresma. Historiadonan ta kere cu aki e celebracion a haya e nomber Carnaval, cual historiadonan ta kere ta bin for di e palabranan Latino carne (carni) y vale (‘ayo’).
Bacchanalia
Tambe mester menciona e festival Romana Bacchanalia. Esaki tawata un festival di Bacchus (Baco), e dios Griego/Romano (Griegonan tawata yama e dios aki Dionysos. Bacchus ta ‘e dios di biña, libertad, extasis religioso, fertilidad, teatro y locura’. E festivalnan aki tawata tuma luga den secrecia (culto). Segun Titus Livius Patavinus (Livy), un historiado Romano, Bacchanalia tawata inclui actonan violento y sexual, incluyendo abuso sexual. Historiadonan mas recien no ta convenci cu tur loke Livy a skirbi ta cuadra y ta considera Livy su interpretacion ‘a lo menos tendencioso’, probablemente motiva pa su propio pensamentonan conservativo. Loke si por bisa cu mas siguridad ta cu ‘bacchanalia’ ta for di unda e palabra hopi usa durante nos carnaval ‘bacanal’ ta origina, y cu e tin un laso cu carnaval.
‘Segundo origen’
Ora Europeanonan a colonisa e continentenan Americano, incluyendo Caribe, nan a trece diferente tradicion ‘Europeo’, entre nan e carnaval manera nan tawata conoce. E carnaval aki, cu tin su raiznan den parti Noord di Africa, a absorba influencia Europeo den Europa. Pa medio di colonisacion e carnaval aki a yega Caribe y e continentenan Americano.
Un desaroyo hopi negativo a haci cu e carnaval aki lo encontra un ‘segundo’ origen pa loke ta trata carnaval na Caribe y paisnan (Latino-)Americano: esclavitud.
Den partinan West y Central di Africa, celebracionnan cu baile, musica y disfras, tumando luga pafo, tawata tradicion. Tambe tawata tin e tradicion cu, durante e celebracionnan aki, tawata tin diferente famia/grupo, y cada famia/grupo ta bisti un cierto manera y ta move hunto. E aspectonan aki ta diferente cu e custumber Europeo di haci fiestanan carnavalesco di mascarada paden, y sin e caracteristica di ‘gruponan’. West Africa tambe ta for di unda kaiso a origina (loke despues a desaroya den calypso na Trinidad).
Miyones di Africano cu colonistanan Europeano a transporta pa Caribe pa traha como esclavo a bin for di e partinan west y central di Africa. E Africanonan aki den hopi caso tawata wordo prohibi di sigui cu nan tradicionnan Africano. Pero ora e oportunidadnan tawata presenta, tradicionnan Africano a sigui wordo practica. Nan descendientenan tambe a influencia y desaroya tradicionnan di e generacionnan Africano prome cu nan.
Tene na cuenta cu esclavonan tawata bin di diferente comunidad y parti di Africa, cu similaridadnan cultural pero tambe diferencia. Colonistanan Europeo tambe ta di diferente parti (Europeo) y a ocupa diferente isla den Caribe y diferente parti di e continentenan Americano. Pues diferente desaroyo cultural por a tuma luga simultaneamente. Cu tur e diferente influencianan, Caribe y diferente parti di e continentenan Americano a bira ‘tera fertil’ pa transformacion y desaroyo di celebracionnan ‘carnavalesco’. A base di e diferente origennan y e balansa entre e diferente influencianan na diferente isla y pais, diferente celebracionnan carnavalesco a tuma luga y desaroya.
Durante e siglonan cu a pasa, varios celebracion carnavalesco a inicia, termina, treci bek, transforma y desaroya den e estilo carnavalesco mas renombra mundialmente.
Celebracion mundial
Awendia tin mas cu 50 pais cu ta celebra carnaval den un of otro forma. E carnaval mas grandi di mundo ta e carnaval di Rio de Janeiro, Brasil, conoci pa su Samba, luho, carosanan gigantesco y trahenan sexy.
Carnaval di Brasil
Trinidad su carnaval a desaroya cu otro influencianan, entre nan Frances, cu musica diferente: Calypso, y despues Soca. Un otro influencia den e carnaval di Trinidad ta influencia di India (Hindu), por ehempel Chutney Soca. E carnaval di Trinidad a influencia otro islanan Caribense grandemente.
Islanan Caribense-Frances manera Martinique y Guadaloupe ta celebra Mardi Gras, cual ta significa ‘diamars gordo’ na Frances, referiendo na e diamars prome cu diaranson di shinishi. Na e islanan aki variacionnan di zouk ta resona durante nan paradanan. E Mardi Gras mas conoci mundialmente ta esun di New Orleans (Merca), un region cu tambe a experiencia colonisacion Frances.
No tur celebracion ‘carnavalesco’ tin e aspecto Romano di ‘carne vale’, esta pa gosa di loke no mag haci durante Cuaresma. Na Barbados tin Crop Over, cual a origina como un celebracion di cosecha, y a transforma cu influencia di entre otro Trinidad, cu Calypso y Soca como e musica principal. Crop Over ta wordo celebra di juni pa augustus.
Robyn Rihanna Fenty cla pa participa den parada di Crop Over na Barbados. Rihanna ta regresa na su isla natal regularmente y su participacion den e paradanan a aumenta e popularidad di e Crop Over di Barbados.
Bahamas ta celebra Junkanoo, un celebracion di cual historiadonan no ta sigur di su origen, pero e pensamento mas comun ta cu esclavonan a cuminsa cu e celebracion aki ora nan tawata haya algun dia liber den temporada di Pasco. Junkanoo ta tuma luga riba 26 di december (Boxing Day), 1 di januari y tambe durante zomer. E tradicion di Junkanoo a yega na Merca tambe, na unda Americanonan descendente di Bahamas a introduci e tradicion y awendia ta tuma luga na Miami (juni) y Key West (october).
Carnaval den su forma Caribense a haya su caminda bek pa Europa tambe. Dos ehempel conoci ta e Notting Hill Carnival na London (augustus) y Zomercarnaval di Rotterdam (juli).
Hulanda tambe tin su carnaval tradicional (prome cu Cuaresma) cu ta wordo celebra en grande especialmente den e partinan zuid di Hulanda.
Carnaval di Hulanda
Den e continente Africano celebracionnan carnavalesco ta tuma luga na varios pais. Por ehempel, Swaziland tin celebracionnan tradicional. Na Calabar, un ciudad den Nigeria, carnaval a haya un proposito turistico. Desde 2004 e ciudad aki ta organisa e Calabar Carnival y ta mercadea esaki como ‘Africa's Biggest Street Party’. Calabar Carnival ta tuma luga den december y ta parti di un vision pa haci Calabar un ‘hub’ di turismo y hospitalidad.
Asina tin hopi mas pais cu ta celebra carnaval den un of otro forma, incluyendo Hapon, Canada, Venecia, Suisa, Alemania, Tenerife (Islanan Canaria, Spaña), Angola, Sur Africa, Goa (India), Bolivia, Colombia, Cuba, Haiti, Republica Dominana, Sint Maarten y hopi mas.
Asina tin hopi mas pais cu ta celebra carnaval den un of otro forma, incluyendo Hapon, Canada, Venecia, Suisa, Alemania, Tenerife (Islanan Canaria, Spaña), Angola, Sur Africa, Goa (India), Bolivia, Colombia, Cuba, Haiti, Republica Dominana, Sint Maarten y hopi mas.
Carnaval di Calabar, Nigeria
Aruba
Tawata na 1954 cu Aruba a haya su prome ‘temporada carnavalesco’ den un forma organisa cu diferente festival chikito. Pero prome cu 1954 cierto actividad carnavalesco tawata tuma luga caba. Por ehempel, e prome parada di Tivoli a tuma luga na Oranjestad na februari 1944. Pa yega mas serca di e introduccion inicial di carnaval na Aruba, nos tin cu bay bek na e decada 1920, ora imigrantenan di Trinidad y otro islanan a bin traha na refineria Lago. Hopi di nan a establece nan mes serca di Lago, den San Nicolas y vecindario. Aki ta unda carnaval na Aruba tin su raiznan. Esaki tambe ta con Calypso a wordo introduci na Aruba.
E carnaval di Aruba, mescos cu di otro pais, tin varios influencia cu a dun’e su caracter unico. Un bon ehempel di esaki ta e desaroyo musical di Aruba su carnaval. Na Aruba, Calypso y Soca a encontra influencia di e cultura musical di Aruba. Cu tempo esaki a conduci na variacionnan distinguibel di Calypso y Soca. Awendia keto bay por ripara con bandanan di Aruba, cu ta toca otro genero di musica durante aña y ta usa diferente instrumento compara cu bandanan di otro isla, ta duna Soca un toke diferente. Por scucha influencianan Crioyo, Africano y Latino, diferenciando e ‘Soca di Aruba’ for di otro islanan. Musiconan manera Claudius Philips, Hildward Croes y Antoni Gario a desaroya estilonan unico cu a bira un parti esencial di nos carnaval.
Cu tempo, Tumba tambe a cuminsa zona durante temporada di carnaval. Un Tumba diferente cu e Tumba folklorico. E Tumbanan carnavalesco di Aruba ta hopi similar, pero toch un tiki diferente, cu e Tumba di nos isla ruman Corsou. Corsou tambe ta celebra carnaval en grande y tin un desaroyo musical interesante caminda e influencia di ritmonan Africano ta resalta.
Carnaval 63, Aruba
Carnaval ta un celebracion tanto mundial como local, cu un gran variedad di influencia y incorporacion di diferente cultura. Ta keda na cada pais carnavalesco pa conserva y desaroya su carnaval.